Suprotno zakonu Pošta angažuje veliki broj radnika preko ugovora o privremenim i povremenim poslovima | CEMAFORUM.rs\nKako se navodi u izveštaju Državne revizorske institucije objavljenom poslednjeg dana 2021. godine Pošta je potpisivanjem velikog broja ugovora o obavljanju privremenih i povremenih poslova za delatnosti koje nisu privremenog karaktera i koje su obavljane duže od 120 dana, često i tokom cele godine, prekršila Zakon o radu.\nDržavni revizori su utvrdili da se rukovodstvo Pošte oglušilo i o Zakon o budžetskom sistemu pošto je broj radnika angažovanih na osnovu PP ugovora pemašivao 10% zaposlenih koliko je ovom javnom preduzeću odobrila Komisija za davanje saglasnosti za novo zapošljavanje i dodatno radno angažovanje kod korisnika javnih sredstava.\nU izveštaju su navedeni i poslovi za koje su radnici bili angažovani na osnovu PP ugovora, a iz tog spiska je jasno da su to radne pozicije bez kojih redovan rad Pošte nije moguć. Među tim delatnostima su: sortiranje i otprema pošiljaka u međunarodnom saobraćaju, prijem, priprema i dostava poštanskih pošiljaka i prijem, priprema i dostava svih vrsta ekspres pošiljaka – ukratko, to su poštari.\nOsim što radnike čine jako nesigurnim i zavisnim od poslodavca PP ugovori su i „skupi“ što se vidi i iz priložene tabele u izveštaju. Pošta je izdvojila nešto više od 140 miliona dinara za naknade na osnovu ugovora sa fizičkim licima, a od toga nešto više od 90 miliona odlazi na PP ugovore.


UNIQA putno osiguranje sa COVID-19 pokrićem za ceo svet – Plodna Zemlja\nU nastojanju da svojim klijentima omogući bezbrižno putovanje na bilo koju destinaciju, UNIQA od 1. februara ima u ponudi putno osiguranje sa COVID-19 pokrićem bez teritorijalnog ograničenja – za sve zemlje sveta. Standradna polisa putnog osiguranja za sve nezgode i iznenadne bolesti u inostanstvu, osim COVID-19, obezbeđuje pokriće troškova do 30.000 evra i obuhvata organizaciju neophodne zdravstvene pomoći, dijagnostiku, preglede ovlašćenih lekara, nabavku lekova, bolničko i vanbolničko lečenje u inostranstvu, kao i pregled i testiranje usled ispoljavanja simptoma infekcije korona virusom.\nPutno osiguranje sa dodatnim COVID- 19 pokrićem, nakon potvrde o prisustvu korona virusa omogućava organizaciju medicinske pomoći, terapiju, bolničko i vanbolničko lečenje od COVID-19 do 5.000 evra. Putno osiguranje sa COVID-19 pokrićem ne uključuje preventivno testiranje na korona virus i troškove boravka u karantinskoj izolaciji. Individualno i porodično putno osiguranje sa dodatnim pokrićem za COVID-19 može se kupiti u svim poslovnicama UNIQA osiguranja, partnerskim turističkim agencijama i bankama, kao i preko veb šopa na veb sajtu https://www.uniqa.rs/UNIQA/533/Online- kupovina.\nKako do pokrića za COVID-19\nTagoviCOVID-19 Dodatno osiguranje UNIQA


Objavljen datum godišnje Putinove konferencije za medije - Sputnjik Srbija\n13:22 21.11.2017 (osveženo 13:51 21.11.2017) Preuzmite kraći link\nPredsednik Rusije Vladimir Putin održaće konferenciju za novinare 14. decembra, saopštila je pres-služba Kremlja.\n„Odeljenje za akreditacije i brifinge Uprave za štampu i informacije predsednika Ruske Federacije počinje akreditaciju za učešće na konferenciji za medije predsednika Rusije Vladimira Putina. Konferencija za novinare održaće se 14. decembra 2017. godine“, navodi se u saopštenju.\nOva velika konferencija za medije biće poslednja za ruskog predsednika u ovom mandatu. Naredni predsednički izbori u Rusiji biće održani u martu 2018. godine, izborna kampanja trebalo bi da počne u decembru ove godine. Predsednička administracija još uvek nije dala odgovor da li će se aktuelni šef države kandidovati za novi mandat. Sâm Putin nije odgovorio na ovo pitanje obećavajući da će „kad dođe vreme razgovarati o ovome“.\nGodišnja konferencija poslednjih godina tradicionalno se održava četvrtkom. Samo je 2016. godine pomerena za petak zbog učešća predsednika u događajima vezanim za opraštanje od ubijenog ambasadora Rusije u Turskoj Andreja Karlova.\nProšle godine za konferenciju se akreditovao rekordan broj novinara — 1.437. tada je konferencija za štampu trajala tri sata i 50 minuta tokom kojih je šef države odgovorio na 67 pitanja od 48 novinara.\nNajduža konferencija za medije održana je 14. februara 2008. godine, tokom koje je za četiri sata i 40 minuta Putin odgovorio na 106 pitanja 80 novinara, od čega 25 predstavnika federalnih medija, 36 regionalnih i 19 stranih. Samo sedam minuta kraće trajala je konferencija za štampu 20. decembra 2012. kada je postavljeno nekoliko nestandardnih pitanja, među kojima i jedno o kraju sveta.


Edin Džeko potpisuje za Juve na dvije godine, koliko će zarađivati? - Infosvijet\nNavijači su Džeki već obukli dres Stare dame\nEdin Džeko, kapiten fudbalske A reprezentacije Bosne i Hercegovine, uskoro bi mogao postati igrač Juventusa.\nItalijanski mediji sinoć su objavili kako su Roma i Napoli dogovorili sve detalje u vezi s transferom Arkadiusza Milika u Rim, što otvara vrata Dijamantu na putu ka Torinu.\nI naslovnice jutrošnjih novina u Italiji posvećene su kapitenu Zmajeva.\nPojedini pišu kako nije isključeno da u transfer budu uključen Mattia De Sciglio kojeg bi Juve poslao u Romu, s tim da će Roma tražiti i određeni novčani iznos. S druge strane, realnija je opcija da Stara dama otkupi Džekine papire, a sada je u pitanju samo za koju “cifru”.\nNedavno se pisalo da su klubovi postigli dogovor i da će Juve platiti obeštećenje od 10 miliona eura, plus dva miliona eura bonusa. Sada Roma pokušava dignuti cijenu do 15 miliona, ali to su sitnice…\nDžeko bi sa Juventusom trebao potpisati dvogodišnji ugovor, zadužit će broj devet, koji je nosio i u Romi, a godišnje bi trebao zarađivati sedam miliona eura (u Romi imao godišnju plaću od 7,5 miliona eura).\nPosao bi mogao biti obavljen ove sedmice, odnosno samo da Milik kaže “da” i stigne u Rim. I dok se čekaju zvanične potvrde iz klubova, navijači Stare dame su već poželjeli dobrodošlicu kapitenu Zmajeva i “obukli” mu crno-bijeli dres.\nNermin Nikšić otvoreno nakon drame u SDP-u: Odlučio sam tek u četvrtak… Hoće…\nSlučaj Memić: Šta je Ljubo Seferović rekao tokom rekonstrukcije u…\nPeršun i paprika za lice bez fleka


Džimi Karter i Jugoslavija: Zvezdani trenuci jugoslovensko-američkih odnosa – Društvo – Čivijaš Radio Šabac\nDžimi Karter i Jugoslavija: Zvezdani trenuci jugoslovensko-američkih odnosa – Društvo\nJugoslovensko-američki odnosi tokom Hladnog rata prolazili su kroz brojne promene.\nPeriodi zaoštrenosti smenjivani su fazama u kojima se Jugoslavija približavala Vašingtonu, mada su u Beogradu uvek pazili da to nikada ne bude dovoljno blizu kako ne bi provoci rali suparnički tabor predvođen SSSR-om.\nNe ulazeći duboko u prošlost treba navesti da su početkom 70-ih za vreme administracija republikanaca Niksona i potom Forda bili uspostavljeni osnovni principi bilateralnih odnosa najbolje iskazani u takozvanoj Vašingtonskoj deklaraciji iz 1971. u kojoj su SAD u zvaničnoj formi potvrdile svoj interes za očuvanje nezavisnosti, teritorijalnog integriteta i nacionalnog jedinstva Jugoslavije.\nAdministracija demokrate Džimija Kartera, koja je došla na vlast 1977. godine, već od svojih prvih poteza nastojala je da uveri Beograd da ostaje na pozicijama svojih prethodnika.\nŠtaviše, principima Vašingtonske deklaracijepridodata je još snažnija podrška jugoslovenskoj spoljnoj politici.\nTo se pre svega odnosilo na poštovanje liderske uloge Beograda u Pokretu nesvrstanih, ali i razumevanje za pozicije koje je zauzimao prema drugim važnim međunarodnim pitanjima, poput odnosa na relaciji Sever-Jug, rešavanja pitanja krize na Bliskom istoku ili aktuelnih problema u Africi.\nNavedeni stavovi Kartera i njegovih najbližih saradnika, državnog sekretara, Sajrusa Vensa i savetnika za nacionalnu bezbednost, Zbignjeva Bžežinskog, bili su u skladu sa njihovim drugačijim pristupom međunarodnim odnosima u poređenju sa prethodnim administracijama, što se, između ostalog, ogledalo i pozitivnijem stavu prema Pokretu nesvrstanih.\nPored navedenog, u Vašingtonu su vodili računa i da prilikom primene drugih važnih sastavnica svoje spoljnopolitičke doktrine, Jugoslavija dobije naročit tretman. To se posebno odnosilo na insistiranje na politici ljudskih prava, koju je Karter koristio kao najubojitije oružje u ideološkoj borbi protiv komunizma.\nMada su druge komunističke zemlje predvođene SSSR-om često kritikovane za nepoštovanje ljudskih prava, Jugoslavija je bila izuzeta od kritike.\nU tom smislu i kada je pomoćnica državnog sekretara zadužena za ljudska prava, Pat Derian, tokom jednog istupanja septembra 1980. godine svrstala Jugoslaviju među države koje nisu poštovale ljudska prava, Stejt department se odmah potrudio da razuveri Beograd da je došlo do promene politike.\nIstovremeno sa snažnim uvažavanjem spoljne politike Jugoslavije, SAD su nastojale da i bilateralnim odnosima daju dodatni impuls. Značajnu ulogu u svemu navedenom igrao je tadašnji američki ambasador u Beogradu, Lorens Iglberger.\nMotivi za ovakvu politiku Vašingtona nisu ležali samo u želji da se ostvare što bolji odnosi sa Titom, već su bili dugoročniji.\nNaime, aktivno se razmišljalo i o takozvanom post-Titovom periodu, vremenu kada ostarelog državnika više ne bude na političkoj i životnoj sceni.\nOva dugoročnija politika u svojoj osnovi je imala želju da se još za Titovog života prodube kontakti sa onim strukturama koje će nakon njegove smrti imati odlučujuću ulogu u kreiranju jugoslovenske politike.\nVašington ih je video u dve najjače i najdugotrajnije institucije u zemlji: Savezu komunista Jugoslavije i Jugoslovenskoj narodnoj armiji.\nNačin kako da se ostvari politika približavanja Jugoslaviji u osnovi se sastojao u sledećem: insistirati na što češćim međusobnim posetama na svim nivoima, intenzivirati i negovati lične odnose dva predsednika, razvijati ekonomsku saradnju i rešavati postojeće probleme u ovoj oblasti, aktivno raditi na saradnji u oblasti kulture i nauke, dati novi impuls vojnoj saradnji, koja je nakon dinamičnih 50-tih godina bila u konstantnom padu i, na kraju, sprečiti svako delovanje srpskih i hrvatskih emigrantskih grupa u SAD koje su kvarile bilateralne odnose.\nVažan deo Američke politike prema Jugoslaviji bio je i organizovanje brojnih poseta državnih zvaničnika. Čini se da ih nikada nijebilo toliko kao za vreme Karterove administracije. Pored svih drugih, u ovo vreme došlo i do prve razmene poseta na partijskom nivou.\nNaime, na inicijativu i demokrata i republikanaca delegacija Saveza komunista Jugoslavije posetila je 1979. godine Ameriku kao prva partija jedne komunističke zemlje koja je zvanično posetila ovu državu. Ipak, najvažnije među posetama svakako su bile Titova Vašingtonu marta 1978. i Karterova Beogradu juna 1980. godine.\nDok su Tita tokom njegovog, ispostaviće se poslednjeg, boravka u Americi domaćini obasipali izuzetnom pažnjom, Karterova jednodnevna poseta Beogradu dva meseca nakon Titove smrti predstavljala je poruku novim vlastima da Amerika stoji iza Jugoslavije.\nPored poseta, izuzetnosti ovog perioda značajno je doprineo i lični odnos Kartera i Tita.\nOba predsednika često su pokazivala da veoma cene jedan drugoga. Tito je za Kartera govorio da je „iskren, pošten i posvećen lider“, dok je Karter uzvraćao rečima da je Tito „impresivna ličnost“.\nNjihov lični odnos bio je produbljen intenzivnom prepiskom. To nije bila neuobičajena praksa, a Tito je sa predsednicima SAD razmenio ukupno stotinak poruka.\nIpak, najviše ih je bilo sa Karterom i to ukupno 24, a njihova poslednja prepiska bila je u februaru 1980, nekoliko meseci pre Titove smrti.\nUviđajući koliko je koristan ovaj vid komunikacije, Karter je i nakon Titove smrti nastavio prepisku, ovog puta sa novim predsednikom Predsedništva SFRJ Cvijetinom Mijatovićem.\nOd drugih vidova saradnje svakako treba istaći ekonomiju. SAD su bile važan spoljnotrgovinski partner Jugoslavije i što je naročito važno bile su veliki investitor u ovu zemlju – na prvom mestu po volumenu investicija i na trećem po broju potpisanih zajedničkih projekata.\nU ovom sektoru bilo je i nekoliko problema koje je Karterova administracija pokušavala da reši, od kojih je najvažniji bio vezan za izgradnju nuklearne elektrane Krško.\nKada je reč o vojnoj saradnji Amerikanci su nastojali da je ožive, pa su vođeni pregovori o isporuci naoružanja Jugoslaviji.\nMada je postignut napredak, prepreku je predstavljalo to što su Jugosloveni tražili najsavremenije naoružanje što je nailazilo na otpor vojnih krugova u SAD.\nKonačno, Karterova administracija se mnogo više od svojih prethodnika trudila da suzbije antijugoslovensko delovanje ekstremističkih srpskih i hrvatskih emigrantskih organizacija koje su delovale u SAD, pa je do kraja mandata osudila veliki broj emigranata zbog terorističkih aktivnosti.\nPredsednički izbori održani u SAD novembra 1980. godine pokazali su da unutrašnje ekonomske nevolje i ozbiljni spoljnopolitički izazovi predstavljaju isuviše veliki teret koji Karter nije uspeo da prevaziđe.\nTo ga je koštalo poraza od republikanca Ronalda Regana. Ipak, kako se iz prethodno izloženog može videti,njegov doprinos razvijanju odnosa sa Jugoslavijom bio je takav da se s pravom može tvrditi da je predstavljao zvezdane trenutke jugoslovensko-američkih odnosa.\nOvaj tekst je nastao kao rezultat projekta „Za novih 140 godina srpskoameričkog partnerstva“ koji sprovodi Centar za studije Sjedinjenih Američkih Država Fakulteta političkih nauka Univerziteta u Beogradu a finansira Odeljenje za medije, kulturu i obrazovanje Ambasade Sjedinjenih Američkih Država u Republici Srbiji. Odeljenje za medije, kulturu i obrazovanje Ambasade Sjedinjenih Američkih Država u Beogradu, ni Vlada Sjedinjenih Američkih Država ne stoje iza sadržaja ovog projekta niti preuzimaju odgovornost za njega.


Trikovi dejtinga sa devojkom u znaku: Bik — Wannabe Magazine\nTrikovi dejtinga sa devojkom u znaku: Bik\nDejtovanje sa devojkom u ovom znaku nije nimalo lako! Taj divlji bik u njoj je samo upozorenje. Ono što spolja izgleda kao smirena i staložena žena, može u trenutku da plane i postane avatar zodijaka koji predstavlja i da te jako povredi!\nDakle, moraš da znaš određene stvari i uzmeš štošta u obzir: njen izgled je bitan, ali je njen karakter ono zbog čega ćeš želeti da ili ostaneš s njom zauvek ili pobegneš glavom bez obzira. Zato, ako nameravaš da dejtuješ devojku u ovom znaku, postoje određene stvari sa kojima nikad ne smeš rizikovati!\nZa početak, nemoj misliti da je devojka u znaku Bika kao ijedna koju si prethodno upoznao. Vrlo je verovatno da će ti se učiniti ekstremno tople i delikatne kao jutarnji cvet.\nU stvarnosti vrlo su emotivne dok su u vezi i jako ih je lako povrediti! Ako želiš vezu sa ovim znakom, uzmi u obzir da staviš njeno srce na prvo mesto, jer bi i ti mogao da budeš povređen.\nVrlo je moguće da na tebe mogu da utiču njena želja da se izdvoji od ostalih i uspe u onome što voli. Ako si neko ko planira da svaki momenat proživljava sa svojom devojkom, i da joj daš najveću pažnju na svetu, čeka te pravi šok. Ona bi radije posvetila vreme svom poslu. Ako uspeš da se suzdržiš, i pokažeš joj svoj muški ponos, dotrčaće ti. Veza s njom funkcioniše savršeno kada joj ne pokazuješ da te puno interesuje i kada se praviš kao da možeš da je zameniš svakog trenutka.\nČudne naravi, devojka u ovom znaku će te uvek iznenaditi\nAli, pazi se! To što ćeš pokazivati svoju jaku, mušku stranu i što nećeš preterano pokazivati ljubav ne znači da treba da se igraš sa njenim poverenjem i da je varaš sa strane! Jer ovim devojkama poverenje znači mnogo, i vrlo lako mogu da postanu sumnjičave, pa će vam se veza završiti pre nego što bi mogao i zamisliti!\nMeđutim, šta god da radiš za nju, velike su šanse da ta veza i neće puno potrajati! Devojke u ovom znaku su generalno vrlo muževne, pa se može desiti da si u vezi sa nekim ko ima iste karakteristike kao ti!\nS druge strane, mekana predaja i skrivanje tvoje prirode bi mogli da je usreće i da na tom temelju gradite beg od raskida. Ovako nešto svakako ne može očuvati vezu zauvek, ali je može sačuvati na neko vreme!\nSaznaj kako osvojiti devojku Ovna ovde.\nKljučne reči bikdejtingdevojka u znaku Bikakako osvojiti ženu BikaLuka Majovićmuško - ženski odnositrikovi dejtingaTrikovi dejtinga sa devojkom u znakuTrikovi dejtinga sa devojkom u znaku: Bikžena Bik


Održana radionica o Konvenciji Ujedinjenih nacija o pravima deteta: Srbija je posvećena stalnom unapređenju njihovih prava : Nadlanu.com\nOdržana radionica o Konvenciji Ujedinjenih nacija o pravima deteta: Srbija je posvećena stalnom unapređenju njihovih prava\nObjavljeno 15. okt 2019. / 18:57:24\nDanas je u okviru 141. zasedanja Interparlamentarne unije održana radionica o Konvenciji Ujedinjenih nacija o pravima deteta, povodom trideset godina njenog postojanja i njenih dostignuća. Događaj su svojim prisustvom uveličali Goran Bregović, promoter Unicefa za Evropu i Centralnu Aziju, kao i predsednica Narodne skupštine Republike Srbije Maja Gojković.\nOvom prilikom govorilo se, kako o dostignućima Konvencije, tako i o budućim izazovima, a posebnu važnost je imalo obraćanje devojčice koja je odbegla iz Avganistana i o tome podelila iskustvo sa prisutnima.\nOkupljenima se prva obratila predsednica Narodne skupštine Republike Srbije Maja Gojković podsetivši da je Srbija, odnosno, bivša Jugoslavija, bila među prvim državama u svetu koja je ratifikovala ovu Konvenciju. Ona je ujedno i predstavila novog regionalnog ambasadora Unicefa, Gorana Bregovića obrativši mu se rečima:\n- Imam poruku za Gorana Bregovića. Ovo je velika privilegija, ali izuzetna odgovornost biti ambasador Unicefa koji će se boriti za prava dece.\nOvom prilikom ona se zahvalila i Novaku Đokoviću koji svojom fondacijom pomaže napore da se prava deteta ostvaruju i unapređuju.\n- Srbija može da se pohvali da smo posvećeni stalnom unapređenju prava deteta. Ponosna sam na to što je naša Skupština pre nekoliko godina osnovala Odbor za prava deteta, а to nije slučaj u velikom broju parlamenata -naglasila je, te zaključila da „briga o deci danas znači brigu o društvu“.\nUjedno, ona je podsetila na to da je nadležni ministar u Srbiji najavio donošenje Zakona o pravima deteta i zaštitniku prava deteta, kao i uvođenje institucije Dečiji ombudsman.\nGoran Bregović je istakao da milioni dece i dalje doživljavaju kršenje svojih prava. On je nakon osvrta na sopstveno destinjstvo i odrastanje u Sarajevu dodao da su „romska deca i dalje jedna od najranivijih grupa u ovom regionu“.\n- Ponosan sam što ću predstavljati dečija prava - zaključio je i pozvao parlamentarce da poštuju obećanje koje su dali pre trideset godina.\n- Primer srpskog parlamenta je dobar primer jer je osnovao Odbor za prava deteta - istakao je Lumina u daljem toku radionice.\nIspred organizacije „Save the children“ govorila je i Jelena Besedić. Ona je prilikom svog izlaganja istakla kako postoji ambicija da do 2030. godine nijedno dete ne umre od uzroka koji se mogu sprečiti.\n- U Srbiji smo videli da vlada rad i na pružanju podrške deci, ali u nekim drugim zemljama i dalje ima problema - nastavila je ona osvrćući se na pitanje imigracije.\nNaposletku, panelisti su dali svoje završne reči čime je radionica o Konvenciji o pravima deteta završena. Tom prilikom iskazane su nade da će pozitivna promena, koja bi obezbedila bolju budućnost za našu decu, biti moguća.


Radionica Službe traženja Crvenog krsta Republike Srpske – Zvornik Danas\nNaslovna/naslovna/Radionica Službe traženja Crvenog krsta Republike Srpske\nZVORNIK – U organizaciji Službe traženja Crvenog krsta Republike Srpske u Zvorniku se juče održala cjelodnevna radionica pod nazivom „Obnavljanje porodičnih veza u katastrofama i hitnim situacijama sa naglaskom na migrante“.\nKoordinator Službe traženja Momir Škiljević rekao je da je današnja radionica uobičajena aktivnost Službe traženja Crvenog krsta Republike Srpske koja se realizuje kao priprema za slučaj hitnih situacija i katastrofa, sa naglaskom na migrante.\n– Obnavljanje porodičnih veza je specifična aktivnost u sklopu svih humanih aktivnosti Crvenog krsta. Cilj nam je da upoznamo prisutne sa uslugama Crvenog krsta na uspostavljanju porodičnih veza. Mi se nadamo da do migrantske krize kod nas neće doći, ali ako dođe moramo biti spremni da tim ljudima pružimo pomoć, njihova je i potreba i pravo da saznaju šta je sa njihovim najmilijima, da li onima u koloni koji se izgube ili ostalih kući. Ovdje je naglasak na migrante, ali ovo su pripreme i za slučaj poplava, požara i drugih hitnih situacija i katastrofa, jer naše je da se nadamo da se neće ništa tako desiti, ali i da se pripremamo – rekao je Škiljević koji je istakao da je Crveni krst u prošlogodišnjim poplavama pokazao spremnost, ali i da svaki čovjek iz svih situacija pravi nauk kako bolje odgovoriti na te situacije.\nRadionicu vodi Škiljević, prisutna je i Dijanela Rajkić iz Programa obnavljanja porodičnih veza i podrške porodicama nestalih osoba Međunarodnog crvenog krsta u Sarajevu, a učestvuju predstavnici opštinskih organizacija Crvenog krsta sa regije Birač i predstavnici višenamjenskih terenskih jedinica i ekipa koji su zaduženi za poslove Službe traženja.\n– Ovdje je i predstavnik zvorničke Civilne zaštite, ujedno i predsjednik zvorničkog Crvenog krsta. Tako smo uvezali sve one koji se bave ovom oblašću i oni će sutra znati da prepoznaju šta je obaveza Službe traženja CK– ocijenio je Škiljević.\nUčesnike je pozdravio načelnik odjeljenja za privredu, poljoprivredu i društvene djelatnosti opštine Zvornik Milan Cvijetinović koji im je poželio uspješan rad.\nŠkiljević je istakao da je Zvornik prvi grad u kojem je organizovana radionica, te najavio da će ista radionica biti održana u Bijeljini, Doboju, Trebinju i drugim gradovima u Republici Srpskoj.\ncrveni krst migranti radionica\nPotvrđeno: Još jedan neradni dan u maju


Podsticaji i podrška razvoju poljoprivrede i ruralnog turizma - POLJOPRIVREDNIK specijalizovani list za selo\nDatum kreiranja petak, 27 decembar 2019 14:02\n* U protekloj godini organizovani su brojni tematski skupovi, stručna predavanja i seminari, nastupi, kao i posete sajmovima u zemlji i inostranstvu\nPrivredna komora Vojvodine u okviru aktivnosti svojih udruženja za poljoprivredu i turizam aktivno učestvuje u podsticanju razvoja poljoprivrede i ruralnog turizma na području AP Vojvodine.\nBoško Vučurević, predsednik Privredne komore Vojvodine, u razgovoru za list "Poljoprivrednik" kaže da su aktivnosti Udruženja poljoprivrede u 2019. godini, kao i prethodnih godina, bile usmerene na analiziranje stanja u poljoprivrednoj proizvodnji i predlaganje mera radi unapređivanja uslova rada i poslovanja njihovih članova, a da se pri tome vodilo računa o interesu privrede u celini.\n- Početkom marta smo, zajedno s vašim preduzećem, organizovali tematski skup "Finansiranje poljoprivrede uz poršku države u 2019. godini". Ovaj skup smo zajedno inicirali i prvi put održali 2018. godine, a organizovaćemo ga i u narednom periodu, jer poljoprivrednim proizvođačima je potrebna finansijska podrška države u cilju jačanja njihove konkurentnosti na tržištu, kaže predsednik Privredne komore Vojvodine.\nU protekloj godini, Udruženje poljoprivrede PKV je organizovalo i brojna stručna predavanja i konferencije na različite važne teme. Poljoprivredni subjekti i udruženja žena u ruralnim područjima imali su priliku da se edukuju o merama zajedničke poljoprivredne politike Evropske unije, o upotrebi pčelinjeg otrova i ostalih proizvoda od pčela u medicinske svrhe, kao i o tehnološkim inovacijama u poljoprivredi.\n- Organizovali smo i stručnu studijsku posetu najrazvijenijoj vinskoj regiji Eger u Mađarskoj, kao i studijsko putovanje "Putevima sira kroz Mađarsku", gde su proizvođači sira iz Vojvodine imali priliku da se, na poziv mađarskog Udruženja proizvođača sira, upoznaju s tehnologijom pravljenja sira u više mađarskih mesta, kaže Boško Vučurević.\nPrivredna komora Vojvodine je i ove godine, kroz rad Udruženja poljoprivrede, bila učesnik 86. međunarodnog poljoprivrednog sajma u Novom Sadu, kao i Međunarodnog poljoprivrednog sajma "Interagro 2019" u Bijeljini.\n- Učestvovali smo u organizaciji 37. sajma pčelara Vojvodine, a posetili smo i Poljoprivredni sajam u Gornjoj Radgoni, gde smo, zajedno sa Zadružnim savezom Vojvodine i Zadružnim savezom Slovenije, dogovarali nove aktivnosti u oblasti poljoprivrede za narednu godinu, navodi Boško Vučurević.\nUdruženje poljoprivrede PKV je ove godine objavilo dve publikacije: "Agrarna proizvodnja u Vojvodini", koja obuhvata analizu primarne proizvodnje, i "Gde je profit u poljoprivredi", čiji je cilj da se sagledaju okvirni troškovi, odnosno dobit u pojedinim linijama biljne proizvodnje.\nPrivredna komora Vojvodine u okviru Udruženja za usluge aktivno podstiče i prati razvoj svih vidova turizma, a posebno ruralnog, imajući u vidu da je Vojvodina pretežno ruralno područje. U tu svrhu organizuju se brojni tematski skupovi, stručna predavanja i seminari, kao i posete sajmovima u inostranstvu. Takođe, organizuju se i nastupi domaćih subjekata ruralnog turizma na sajmovima u zemlji i inostranstvu, jer oni su veoma značajan vid predstavljanja turističke ponude Vojvodine i uspostavljanja poslovne saradnje.\n- Ruralni turizam ima višestruki značaj za lokalnu zajednicu u ruralnim područjima, pre svega za mogućnost povećanja prihoda i standarda porodica na selu, koje ove usluge pružaju kao dopunsku delatnost uz poljoprivrednu delatnost, ali i za revitalizaciju seoskih sredina u materijalnom i društvenom pogledu, kao i očuvanje kulture i tradicije, navodi predsednik PKV-a.\nPrema njegovim rečima, jedna od osnovnih uloga komorskog sistema je pokretanje inicijativa za izmenu zakonodavne regulative u cilju olakšanja poslovanja privrednih subjekata, kao i stvaranja povoljnijeg privrednog ambijenta.\n- Veoma važna inicijativa koju smo, opet u saradnji s vašim preduzećem, pokrenuli na tematskom skupu koji smo zajednički organizovali početkom decembra prošle godine bila je upravo u vezi sa izmenom propisa kojima je regulisano pružanje ugostiteljskih usluga u seoskom turizmu. Na naše veliko zadovoljstvo, inicijativa je prihvaćena i u martu mesecu ove godine doneta su dva nova sistemska zakona, Zakon o turizmu i Zakon o ugostiteljstvu. Ovi zakoni su značajno olakšali poslovanje pružalaca usluga u seoskom turizmu, jer im je data mogućnost da svoje poslovanje obavljaju bez posrednika, odnosno bez turističke agencije ili turističke organizacije, te da samostalno izdaju račune za pruženu uslugu. Takođe, izmenama zakona uvedeno je paušalno plaćanje boravišne takse i poreza, kaže Boško Vučurević.\nPredsednik PKV-a navodi i da se podrška razvoju ruralnog turizma pruža i putem dodele tradicionalnog priznanja "Kapija uspeha", koje se dodeljuje za kvalitet usluga u ugostiteljskoj i turističkoj delatnosti u Vojvodini. Mnogi pružaoci usluga u ruralnom turizmu su prethodnih godina bili dobitnici ovog prestižnog priznanja.\n- Važno je reći da smo na temu primene novih propisa s Ministarstvom trgovine, turizma i telekomunikacija održali stručni skup namenjen pružaocima usluga u ruralnom turizmu, kako bismo im olakšali primenu novih propisa i razrešili nejasnoće do kojih može doći u praktičnoj primeni, zaključuje svoje izlaganje Boško Vučurević, predsednik Privredne komore Vojvodine.


Mali: Predloženo povećanje plata medicinarima i celom javnom sektoru u 2021. - Glas Zaječara\nSrpska pravoslavna crkva i njeni vernici slave danas Svetog Alimpija\nStanje na putevima: Vozite oprezno – poledica i magla usporile saobraćaj!\nVremenska prognoza: Tokom celog dana hladno i oblačno\nHome Ekonomija Mali: Predloženo povećanje plata medicinarima i celom javnom sektoru u 2021.\nMinistar finansija Siniša Mali izjavio je da se, izmenama i dopunama Zakona o budžetskom sistemu, predlaže povećanje plata u javnom sektoru, tako da bi od 1. januara 2021. godine plate medicinskih radnika trebalo da budu povećane za pet odsto, a za sve ostale u javnom sektoru za tri i po odsto.\n„Od 1.aprila i svi ostali imaće povećanje od pet odsto“, rekao je Mali u Skupštini Srbije, obrazlažući set finansijskih zakona.\nPrethodni tekstLončar: Zdravstveni sistem nije kolabrirao, on se bori\nNičić: Uskoro počinje rekostrukcija Beogradske i Železničke ulice. Vrednost radova 24. miliona dinara\nMali: Predloženo povećanje plata medicinarima i celom javnom sektoru u 2021. 09/12/2020\nLončar: Zdravstveni sistem nije kolabrirao, on se bori 09/12/2020\nSrpska pravoslavna crkva i njeni vernici slave danas Svetog Alimpija 09/12/2020\nSaobraćajna nezgoda kod asfaltne baze: Učestvovali cisterna, automobil i biciklista 09/12/2020\nNarodna stranka: Vlast opstaje zahvaljujući ucenjivačkoj metodologiji! 09/12/2020


Jahu: 2013. hakovano više od milijardu korisnika - BIZlife\n15/12/2016 | 07:49\nKompanija Jahu (Yahoo) saopštila je da je 2013. bila na meti informatičkog napada koji je pogodio “više od milijardu” korisnika i kojemu je prethodio napad na 500 miliona njenih korisnika.\n“Jahu misli da je neovlašćena treća strana u avgustu 2013. ukrala podatke povezane s više od milijardu korisničkih računa”, saopštila je kompanija.\nJahu je rekao da među ukradenim informacijama o korisničkim računima mogu biti imena, e-mail adrese, brojevi telefona i datumi rođenja njegovih klijenata, premda tvrdi da podaci o njihovim kreditnim karticama i bankovnim računima nisu hakovani.\nKompanija koja je zapala u velike finansijske teškoće misli da se ovaj novi napad “najverovatnije” razlikuje od velikog hakerskog napada koji je otkriven krajem septembra, ali je izveden 2014. i pogodio je 500 miliona korisnika.\nJedna srpska kompanija među 500 NAJBRŽE RASTUĆIH tehnoloških u Evropi, Bliskom istoku i Africi


Studenti Pravnog fakulteta Univerziteta u Sarajevu proveli dan u Sudu Bosne i Hercegovine - Sud Bosne i Hercegovine\nNaslovna Vijesti Studenti Pravnog fakulteta Uni...\nSud Bosne i Hercegovine nastavlja realizaciju naučne, obrazovne i stručne saradnje sa Pravnim fakultetom Univerziteta u Sarajevu, shodno Sporazumu o saradnji iz juna 2018. godine. Saradnja se odvija kroz nekoliko segmenata, o čemu je javnost ranije u više navrata informisana, a posebna pažnja se posvećuje radu sa studentima.\nKao jedan od aspekata rada sa studentima, Sud je razvio edukativni program „Jedan dan na Sudu Bosne i Hercegovine“, s ciljem da studenti pravnih fakulteta provedu radni dan na Sudu zajedno sa stručnim sudskim osobljem. Ovaj program ima naglašenu edukativnu svrhu, koja studentima obezbjeđuje unutrašnji pogled na funkcionisanje institucije, te upoznavanje s praktičnom realizacijom procesnih situacija u krivičnom postupku.\nPrva grupa od sedam studenata treće godine studija Pravnog fakulteta Univerziteta u Sarajevu prošla je danas edukaciju kroz program na Sudu Bosne i Hercegovine.\nU uvodnom dijelu programa, studentima su održana kraća predavanja o sigurnosti Kompleksa pravosudnih institucija (Sudska policija, Unutrašnja kontrola), tehničkoj obradi i čuvanju sudskih pismena (prijemna kancelarija, pisarna, arhiva), a upoznali su se i sa infrastrukturom neophodnom za odvijanje suđenja (sudnica 6).\nDrugi dio programa obuhvata predavanja o radu šest unutrašnjih organizacionih jedinica Ureda registrara i Zajedničkog sekretarijata (Pravno odjeljenje, Odjeljenje za podršku svjedocima, Odjeljenje za informisanje javnosti i saradnju sa zajednicom, sekretarijati: Upravnog, Krivičnog i Apelacionog odjeljenja). Studenti su boravili u kancelarijama gdje se odvijaju svakodnevni poslovi, imali su priliku razgovarati s prisutnim sudskim osobljem, te osjetiti radnu atmosferu.\nNakon ručka u kantini Suda, u centralnom dijelu programa, studenti su prošli praktičnu obuku sa stručnim saradnicima Pravnog odjeljenja, koji pružaju stručnu podršku sudijama Odjela I i II Krivičnog odjeljenja i Apelacionog odjeljenja (poziv; naredba za dovođenje pritvorenika; zakazivanje ročišta za glavni pretres i komunikacija sa strankama; koordinacija sa drugim odjeljenjima/javljanje promjena; formiranje spisa za apelaciju/krivično vijeće). Studenti su također prošli praktičnu obuku sa pravnim savjetnicima, koji pružaju stručnu podršku sudijama Odjela I i II Krivičnog odjeljenja i Apelacionog odjeljenja (obilježavanje i procedura naredbe za posebne istražne radnje; rješenje o određivanju pritvora (osnovana sumnja/pritvorski razlozi); analiza i formalna provjera optužnice prilikom potvrđivanja; sadržaj presude (uvod, izreka i obrazloženje); ispitivanje presude po žalbi/žalbeni osnovi). Ovaj dio posjete ima naglašeno povezivanje njihovog teorijskog znanja, koje stiču u okviru studija na Pravnom fakultetu, sa praktičnim iskustvima, a sve s ciljem bolje i kvalitetnije naobrazbe.\nU završnom dijelu programa, studente su primili registrar Suda i generalni sekretar, a potom pojedinačno predsjednici Krivičnog, Upravnog i Apelacionog odjeljenja Suda, kojom prilikom su imali mogućnost razgovarati o složenosti i odgovornosti sudijskog poziva.\nNa kraju programa, prvu grupu studenata Pravnog fakulteta u Sarajevu, koji prolaze edukativni program „Jedan dan na Sudu BiH“, primio je predsjednik Suda Ranko Debevec. Predsjednik Suda je studentima naglasio važnost predanog rada i učenja, te povezivanja teorijskog znanja s praksom, zaželjevši im uspješno dalje školovanje. Također, predsjednik je ponovio opredijeljenost Suda u saradnji sa zajednicom, izdvojivši kako je rad s mladim pravnicima i stavljanje kapaciteta Suda u edukativne svrhe studentima trajna aktivnost koja će se nastaviti i dalje.\nStudenti su s predsjednikom podijelili svoje utiske o posjeti, posebno izdvojivši da im je ovaj program promijenio sliku o Sudu koju su do sada imali, te, uz kvalitetne sadržaje o praktičnim stvarima o kojima uče u nastavi, pružio i korisne informacije kao mladim građanima naše zemlje.\nSud Bosne i Hercegovine ostaje snažno opredijeljen za saradnju sa naučno-obrazovnim ustanovama i dalje će provoditi aktivnosti u čijem će fokusu biti studenti, kao jedno od strateških opredjeljenja.\nSudija Suda Bosne i Hercegovine i registrar Suda Bosne i Hercegovine učestvovale su na Sedmom godišnjem forumu o vladavini prava za Jugoistočnu Evropu ko...


Mladi preduzetnici u malinarstvu – Udruženje Prijatelji Srebrenice\nVasiliju i Dejanu su isporučeni sistemi za navodnjavanje ‘kap po kap’ koji uz sadnice malina koje će im biti isporučene u narednom periodu, čine osnovna sredstva za podizanje zasada maline.\nDejan Todorović, nezaposleni sanitarni inženjer, planira podići zasad maline na površini od 3 duluma i na taj način stvoriti pretpostavke za samozapošljavanje na svom porodičnom gazdinstvu u Bratuncu.\n”Do sada sam se na svom porodičnom imanju bavio proizvodnjom šljive i pčelarstvom, ali zbog sve veće potražnje svježe maline na tržištu odlučio sam pokrenuti i proizvodnju ovog voća. Uložio sam dosta sredstava u kopanje bunara i izgradnju bazena za navodnjavanje, tako da će mi ova podrška dosta pomoći”, rekao je Dejan koga smo zatekli u radnoj atmosferi na budućem malinjaku.\nOva dva mlada čovjeka su osvojila robne nagrade na IV regionalnom Sajmu poslovnih ideja koji je organizovalo Udruženje ‘Prijatelji Srebrenice’ uz podršku holandske ambasade u BiH, a u sklopu projekta ‘Mladi preduzetnici za društvene promjene’.\nMarch 21, 2012 January 30, 2019 admin


Avganistan, Donbas, „Severni tok 2”, ali i bilateralni odnosi i druge aktuelne međunarodne teme našle su se na stolu tokom razgovora predsednika Rusije Vladimira Putina i nemačke kancelarke Angele Merkel\nAvganistan, Donbas, „Severni tok 2”, ali i bilateralni odnosi i druge aktuelne međunarodne teme našle su se na stolu tokom razgovora predsednika Rusije Vladimira Putina i nemačke kancelarke Angele Merkel.\nNemačka kancelarka je boravila u 19. po redu poseti Moskvi i verovatno poslednjoj u svojstvu kancelara budući da je najavila povlačenje iz politike. „Dragi Vladimire”, obratila se Putinu na zajedničkoj konferenciji za novinare posle razgovora koji su trajali gotovo tri sata.\n„Za mnoge godine zajedničkog rada uspostavili smo dobre poslovne odnose, održavali smo redovne kontakte, uvek bili na vezi, razmatrali aktuelna bilateralna pitanja, težili da koordiniramo stavove o problemima globalne politike. Naši pogledi se naravno nisu uvek podudarali, ali je dijalog među nama bio otvoren, sadržajan, usmeren na traženje kompromisa, rešavanje najsloženijih pitanja, rekao je Putin i dodao da poseban karakter poseti Merkelove daje to što ona namerava da napusti položaj federalnog kancelara. Ali uvek ćemo se radovati dolasku Merkelove u Rusiju kao željenom gostu”, poručio je ruski predsednik, koji je kancelarku po tradiciji dočekao s buketom, ovoga puta od roze i belog cveća.\nRazgovori dvoje lidera vođeni su prvo u uskom, a kasnije i u širem formatu, kada su s ruske strane učestvovali šef ruske diplomatije Sergej Lavrov i pomoćnik predsednika Jurij Ušakov, a s nemačke Štefan Zajbert, zvanični predstavnik vlade, i Uta Kristina Bajnhof, šef grupe za spoljnu politiku i bezbednost u kancelariji federalnog kancelara.\nSastanak je prošao „odlično, kao i uvek”, saopštio je ruski ambasador u Nemačkoj Sergej Nečajev. Eksperti ocenjuju da su razgovori bili konstruktivni, a da su se mišljenja dvoje lidera o glavnoj temi, Avganistanu, bila veoma bliska.\nLideri Rusije i Nemačke složili su se i u vezi sa potrebom obnove pregovora u „normandijskom formatu” s ciljem rešavanja situacije u Donbasu. Založila sam se za to da se oživi taj format, rekla je Merkelova na zajedničkoj konferenciji za novinare s Putinom. Ruski predsednik je istakao da nema drugog instrumenta za postizanje mira u Donbasu osim „normandijskog formata”, a Mereklovu zamolio da izvrši uticaj na Kijev da ispuni svoje obaveze prema Donbasu. On je obavestio kancelarku i da ukrajinske vlasti zakonodavno pripremaju svoje faktičko povlačenje iz Minskih sporazuma, naglasivši da je Rusija zabrinuta što Kijev ne namerava da ispuni preuzete obaveze.\nNemci uložili autoritet u Minske sporazume\nAnalitičar Dmitrij Žuravljov sa Finansijskog univerziteta pri Vladi Rusije ocenio je da Berlin zauzima podvojen stav po pitanju sukoba u Ukrajini – nemačko rukovodstvo je nezadovoljno odbijanjem Kijeva da u potpunosti sprovede Minske sporazume, ali neće previše pritiskati ukrajinsko rukovodstvo.\n„Radi se o tome da je nemačko rukovodstvo – ne samo Merkelova, već i aktuelni predsednik Nemačke Frank Valter Štajnmajer – svojevremeno uložilo svoj autoritet u sporazume o Donbasu. I sada su oni dosta uvređeni time što Ukrajina ne sprovodi dogovoreno. Ali kao strateški saveznik SAD Nemačka ne može i neće da previše jako pritiska Ukrajinu. Zato što je jasno da je svaki neprijatelj Rusije uvek prijatelj Amerike, pa dakle i Nemačke. Premda Nemci daleko više trpe od, recimo, ukrajinskih hirova u pogledu gasa nego Rusi. Zato će Merkelova Ukrajincima reći da je potrebno da sprovedu Minske sporazume, ali će pritom svima biti jasno da je rano da se Kijev zbog toga previše pribojava”, kaže Žuravljov za Sputnjik.\nOn takođe ističe da su Rusija i Nemačka povezane brojnim ekonomskim interesima, a da razmimoilaženja među njima nose pre svega političko-ideološki karakter. Rusija, s druge strane, radi onako kako ona nalazi za shodno, a to Evropljane nervira, mada manje nego Amerikance.\nNemačkoj teško da kaže da Amerikanci nisu u pravu\nŠto se tiče stavova Putina i Merkelove o Avganistanu, Žuravljov ukazuje da su oni u mnogim aspektima bliski.\nUsled vrtoglavog razvoja događaja u Avganistanu ta tema bila je među prioritetnim. Pokret talibana danas kontroliše praktično svu teritoriju zemlje, uključujući prestonicu. To je realnost i upravo od te realnosti treba poći, naravno, ne dozvolivši raspad avganistanske države, rekao je Putin. Avganistan je bila vrlo važna tema, razmenili smo mišljenja i naglasila sam da je veoma uznemiravajući momenat da su se talibani vratili i stavili zemlju pod kontrolu, ali to je činjenica, konstatovala je i Merkelova.\nPrema rečima Žuravljova, Avganistan je očigledno pokazao šta se dešava kad pokušate da nametnete svoj model uređenja sveta.\n„Amerikanci su pobegli na brzinu, a Nemačka ćuti jer nije uzela ozbiljnijeg učešća u tamošnjoj intervenciji. A ne može ni da kaže da Amerikanci nisu u pravu, posebno kad Amerikom vladaju demokrate a Merkelova je tesno povezana s tom partijom, pre svega savezom svoje partije i američkih demokrata ali i ličnim kontaktima. Nemačka je pritom mnogo manje kriva za nametanje šablona nego SAD i zato joj je lakše da se saglasi s ruskim stavom”, kaže ruski ekspert.\nUz to, kako dodaje, svaka nemačka vlast će biti oprezna prema prilivu izbeglica iz Avganistana.\n„Jasno je da Merkelova lično posle izbora u Nemačkoj više neće biti prisutna u politici ali pretenduje da njena partija zadrži liderstvo u zemlji. A bojim se da sada onaj ko se bude previše zalagao za prijem novih izbeglica neće sakupiti mnogo glasova na predstojećim izborima u Nemačkoj. Zato je za Nemce objektivno ruska pozicija daleko prihvatljivija nego što je to bilo ranije”, uveren je Žuravljov.\nEvropski karakter „Severnog toka 2”\nPutin i Merkelova razmotrili su i temu okončanja izgradnje gasovoda „Severni tok 2”. To nije bilateralni rusko-nemački projekat, već on ima evropski karakter jer u njemu učestvuju i druga preduzeća iz drugih zemalja, rekla je kancelarka. Ruski predsednik je ponovio da „Severni tok 2” nije politički projekat i podsetio da je on dve hiljade kilometara kraći od ukrajinskog tranzita. On je takođe istakao da je gasovod skoro gotov i da je ostalo da se izgradi svega 15 kilometara.\nEkspert za energetiku Aleksandar Razuvajev izrazio je uverenje da je Severni tok 2 neophodan Evropi, što se, kako je rekao, vidi i po situaciji na tržištu gasa u Evropi i Aziji koja je dosta složena.\nU Aziji su cene čak veće – zbog vrućine je porasla potražnja za električnom energijom, dok su u Evropi gasna skladišta napola puna pred grejnu sezonu.\n„Bez Severnog toka 2 nije izvesno da će Evropa uspeti normalno da prezimi”, kaže Razuvajev, napominjući da su veštački pokušaji niza zemalja da gasovod stave u politički kontekst.\n„Politička komponenta je u čitavoj ovoj priči zapravo prenaduvana. Na prvom mestu je ovde pre svega ekonomija”, uveren je ovaj ekspert.\nŠto se tiče ostalih tema razgovora Putina i Merkelove, bilo je reči i o ruskom opozicionom blogeru Alekseju Navaljnom, koji služi kaznu zatvora zbog malverzacija, kao i o Belorusiji, Libiji, Siriji.\nNaslovna fotografija: kremlin.ru/RIA Novosti\nIzvor Sputnjik, 20. avgust 2021.\nDefault Category, PreporučujemoAvganistanAngela MerkelVladimir PutinDonbasSeverni tok 2talibaniUkrajina


Oružje kojem se ne može ući u trag preplavljuje ulice - Aktuelnosti US\nZagovornici kontrole oružja aplaudiraju predsedniku Biden-u nakon što je preduzeo izvršnu akciju za suzbijanje takozvanog „oruja bez serijskog broja“. Oružje kojem se ne može ući u trag preplavljuje ulice velikih gradova širom zemlje, uključujući i Čikago.\n„Nema misterije zašto mi širom zemlje vidimo porast broja ovog oružja“, rekao je šerif okruga Cook Tom Dart.\nU ponedeljak 11. aprila Dart i njegovi službenici pokazali su neke od primjera oružja koje su pronašli u poslednjih nekoliko godina. To je vatreno oružje bez serijskog broja i kome se ne može ući u trag. Oružje koje se može kupiti na mreži u kompletima može se sklopiti kod kuće. Šerifova policija je saopštila da se broj pronađenog oružja utrostručio svake od poslednjih nekoliko godina i da se često nalaze u rukama kriminalaca ili prestupnika na kućnom nadzoru.\n„Dakle, nemate mogućnost da izvršite bilo kakvu vrstu praćenja“, rekao je Dart. Predsednik Biden je izdao izvršnu naredbu kojom se zahtevaju serijski brojevi na oružju i provere prošlosti za one koji ih kupuju.\n„Ako počinite zločin sa oružjem bez serijskog broja očekujte federalno tužilaštvo“, rekao je Biden. „Ne samo država. Očekujte federalno tužilaštvo.“ Ali grupe za prava na oružje već pripremaju tužbu zbog naredbe i lobiraju kod Kongresa da poništi nova pravila. „Dakle, ove stvari zapravo ne zaustavljaju nasilni zločin“, rekao je bivši federalni tužilac Andy McCarthy. „To su zaista zahtevi za vođenje evidencije, ali im omogućava da kažu: ‘Vidite mi smo protiv trgovine oružjem.\nTokom vikenda poslanici u Ilinoisu usvojili su zakon kojim se kupovina ili prodaja oružja bez serijskog broja u Ilinoisu smatra zločinom, i zahteva da se na njih opečate serijski brojevi kako bi bili legalni. Šerif Dart je rekao da će predsednikov predlog pomoći policiji ovde u oblasti Čikaga, jer kao što su ranije videli, zakoni o oružju su efikasni samo na nacionalnom nivou.\n„ 40% našeg oružja za počinjena ubistva stiglo iz Indijane prošle godine“, rekao je Dart. „Da li mora da dođe do 50, 60, 70 pre nego što kažemo možda bi ovde trebalo da pređemo na nacionalnu politiku.\nIZVOR: FOX 32 CHICAGO | FOTO: FOX 32 CHICAGO\nTags: AmerikaChicagoČikagokontrolakontrola oruzjanacionalni zakonoruzjepredsednik Bidenpredsednik SADSAD\nPogledajte kako izgleda porodična kuća Saše Joksimovića, pravi raj na zemlji\nNosioci vize H-1B su među najplaćenijim radnicima u SAD-u


Vantelesna oplodnja iz spontanog ciklusa\nŽelja da se dobije dete može biti velika, ali otpor ili strah koji žene imaju prema hormonskoj terapiji u stimulisanom ciklusu vantelesne oplodnje često je još veći. Vantelesna oplodnja u spontanom ciklusu je idealan način da se prirodi pomogne na - prirodan način.\nKod pacijentkinje se tokom ciklusa prati rast prirodno selektovanog folikula ultrazvučnim pregledima i određivanjem nivoa hormona koji folikul stvara. Kada folikul dostigne adekvatnu veličinu, pristupa se punkciji folikula i aspiraciji jajne ćelije. Ukoliko je jajna ćelija zrela i pogodna za dalji postupak, nastavlja se sa laboratorijskom fazom postupka koja je identična onoj koja se radi kod stimulisanog ciklusa. Ukoliko do oplodnje i deobe dođe, radi se embriotransfer.\nVantelesna oplodnja u prirodnom ciklusu se praktično može savetovati svim parovima sa problemom neplodnosti. Jedino ograničenje bili bi iregularni ciklusi i anomalije materice. Žene koje imaju najviše koristi od vantelesne oplodnje u spontanom ciklusu su one kojima je ova vrsta lečenja potrebna zbog neprohodnih jajovoda ili muškog faktora steriliteta, a koje imaju otpor ili strah od terapije hormonskim preparatima.Takođe, starije pacijentkinje sa povišenim nivoom hormona FSH, sniženim nivoom Antimilerijalnog hormona, sa malim brojem antralnih folikula na jajniku, što sve zajedno govori u prilog smanjene rezerve jajnih ćelija. Osim toga postupak je pogodan i za pacijentkinje koje nisu reagovale na hormonsku terapiju u prethodnim ciklusima vantelesne oplodnje ili su imale više neuspešnih postupaka. Iz medicinskih razloga ovaj tip vantelesne oplodnje se savetuje i ženama kod kojih je zbog hormonski senzitivnih patoloških procesa (na dojkama ili jajnicima) kontraindikovana primena hormonske terapije.\nPrirodni ciklus vantelesne oplodnje sa zamrzavanjem embriona\nOsim klasičnog postupka vantelesne oplodnje u prirodnom ciklusu, postoji još nekoliko varijacija kako možemo pomoći prirodi- na prirodan način. Prvi je svakako da se može savetovati nekoliko spontanih ciklusa sa zamrzavanjem embriona nakon čega bi se svi prikupljeni embrioni vratili u jednom ciklusu u jednom ili dva akta čime bi se povećao period prisustva embriona u materici, a samim tim i uspeha vantelesne oplodnje. Osim ove vrste prirodnog ciklusa, lekar može predložiti i modifikovani prirodni ciklus, u kome se koristi veoma mala količina lekova za stimulaciju.


Danijel Server o Balkanu | N1 Srbija\nAdministracija predsednika SAD Donalda Trampa treba da postupi hitno da bi se sačuvali mir i stabilnost na Balkanu, ocenio je ekspert za jugoistočnu Evropu Danijel Server.\nU tekstu za najnovije izdanje časopisa Saveta za međunarodne odnose, Server je kao jedan od glavnih uzroka nestabilnosti na Balkanu naveo mešanje Rusije koja po njegovoj oceni ne želi prozapadni i prodemokratski razvoj tog dela Evrope.\nKako prenosi Glas Amerike, Server nije isljučio izbijanje nasilja zbog ekstremista u Albaniji, Makedoniji i Srbiji, koje bi po njemu moglo da dovede do novog talasa etničkog čišćenja, zločina protiv čovečnosti, pomeranja granica, dalje islamske radikalizacije, kao i kolapsa postojećih institucija u regionu.\nServer se zalaže za pojačanu zapadnu diplomatsku i ekonomsku intervenciju, za sprečavanje novog haosa na Balkanu, a pri tom nudi i tri opcije, od kojih je prva dalje sprovođenje politike evropske integracije Zapadnog Balkana, koju je Evropska unija promovisala uspešno, kako je rekao, sve do nedavno.\n"Sjedinjene Države su priskakale u pomoć, ali samo kada bi našim transatlantskim partnerima pomoć zatrebala. Međutim, Evropa je trenutno ophrvana nizom teškoća - od Bregzita, migrantske krize, povećanog uticaja ekstremne desnice, do neslaganja o opstanku evrozone", naveo je Server.\nServer se osvrnuo i na predloge pojedinih analitičara, ali i političara, o novom prekrajanju granica, istakavši da tu opciju lično odbacuje, kao ideju koja je ne samo suprotna američkim interesima, već ide protiv osnovnih demokratskih vrednosti SAD.\nTreća opcija za koju se založio Server, predviđa mnogo aktivnije američko angažovanje nego do sada, a kako je istakao u tekstu, Kongres i Bela kuća su obavešteni o svim njegovim preporukama.\n"Bila bi to nova američka inicijativa, ali u oblasti samo nekoliko najvažnijih pitanja, uključujući ustavnu reformu u Bosni i Hercegovini, status Kosova i pitanje imena Makedonije", precizirao je Server.\n"Rusija će učiniti apsolutno sve što može da spreči ulazak Makedonije u NATO, kao što se borila protiv ulaska Crne Gore u NATO, dok će u Republici Srpskoj preduzeti sve što bude mogla da Milorad Dodik nikada ne prihvati nijedan predlog za ustavnu konsolidaciju Bosne i Hercegovine", rekao je Server i dodao da je na Americi da to promeni.\nServer takođe predlaže i imenovanje specijalnog izaslanika za Zapadni Balkan sa zadatkom da proceni uspeh i nedostatke u sprovođenju mirovnih sporazuma u Bosni i Hercegovini i na Kosovu, kao i da daje konkretne preporuke za dalju američku politiku rešavanja sadašnjeg zastoja u jugoistočnoj Evropi.\nOn je još ocenio da bi američki Kongres trebalo da ima energičniju ulogu što se tiče Zapadnog Balkana. "Važno je da američke diplomate, naročito naši ambasadori u regionu, imaju osećaj da Kongres stoji iza njih. Posle odlaska Obamine i dolaska Trampove administracije naše diplomate možda nisu bile sigurne da li će Kongres da ih podrži. Nadam se da će moje pisanje biti korisno u tom pogledu", dodao je Server.\nTagovi: danijel server , Donald Tramp , Balkan , SAD\nOvaj Server samo pali vatru....kao i uvek do sada.\nU pravu je, kao I UVEK!\nIma tu istine,najbolje bi bilo da nas prime kolektivno u EU i NATO?


Marko otišao na pivo i nije se vratio: Prošlo 14 godina od kada ga je porodica proglasila mrtvim, a onda se desilo čudo! – Oznaci\nMarko otišao na pivo i nije se vratio: Prošlo 14 godina od kada ga je porodica proglasila mrtvim, a onda se desilo čudo!\nZamislite da vam nestane najbliža osoba u životu na 14 godina, da je potom proglase mrtvom, a da onda sasvim slučajno otkrijete da je još živa.\nTo se dogodilo porodici Novozelanđanina Marka Vilena (51) koji je 2007. godine nestao u okeanu. Tog kobnog prijepodneva policajac je van dužnosti otišao sa prijateljima na par piva do obale i nikad se više nije vratio.\nPrijatelji su rekli da je ušao u vodu da se okupa, ali je odjednom nestao. Bili su jako veliki talasi i oni su tvrdili da ga je okean uzeo pod svoje. Obalska straža češljala je to područje više od sedmicu dana, da bi ronioci kod ajkule u blizini pronašli da je tih dana izgleda ščepala i pojela nekog čovjeka.\nNakon što su je ubili i rasporili, pronašli su u njoj neke kosti kao i dio Markove majice, zaključivši da je on bio taj koji je nastradao. Kolege policajci zatvorili su slučaj i pomirili se s tim da je Mark ubijen u vodi.\nProglasili su ga mrtvim i porodica je više od 14 godina živjela u uvjerenju da ga je izgubila. Međutim, sve se promijenilo kada je jedan od rođaka na televiziji gledao prilog iz psihijatrijske bolnice u australijskom Brizbejnu, u kojoj je ležao čovjek koji je neodoljivo podsjećao na Marka.\nSvi su otrčali tamo i doživeli najveći šok u životu kada su shvatili da je to zaista njihov Mark! Niko ni danas ne zna kako je sa Novog Zelanda došao do obale Australije, zašto prilikom dolaska na kopno nikog nije kontaktirao i na kraju – kako je završio u ustanovi za mentalno oboljele. (krtice.net)\nPrevious Previous post: Odrekli se sina u djetinjstvu jer je bio nesnosan: Poslije 23 godine ih vidio kako prose i uradio je ovo…\nBolesno ljubomorni muž OŠIŠAO ženu do glave, a onda je uradio nešto još JEZIVIJE\nMuškarac upao u rupu od ŠAHTA, pa pozvao u pomoć: Ono što je potom usledilo ostavilo je sve u NEVERICI\nIVANA JE ZAMENILA TELEFON SA MUŽEM: Da je znala šta će naći, nikada to ne bi uradila, POVRAĆALO joj se od SADRŽAJA!\nVideo da niko ne obilazi ovaj grob i počeo da donosi CVEĆE: Kad je saznao kome zapravo pripada, SLEDIO se\nZatekla komšinicu kako joj baca IZMET pred vratima: Odlučila je da je NAUČI PAMETI za sva vremena (VIDEO)\nOvo je Maja koju je ubila struja iz kabla računara: Policajka (37) stradala u svom stanu!\nMarija se zabavljala sa starcem (70): Kad joj je otkrio da je VARA sa vršnjakinjom, SUROVO mu se osvetila\nUdovica je zatrudnila nakon smrti svog muža: Kada je otkrila ko je otac, svi su ostali šoku!


RTS :: Kakva je sudbina naftnih kompanija posle najave zabrane dizelaša?\nEkonomija Kakva je sudbina naftnih kompanija posle najave zabrane dizelaša?\nKakva je sudbina naftnih kompanija posle najave zabrane dizelaša?\nsubota, 12. avg 2017, 15:23 -> 20:20\nDok naši vozači očekuju veća pojeftinjenja derivata, evropske zemlje pripremaju zabranu proizvodnje i prodaje automobila na dizel i benzin već od 2025. kako bi smanjile emisije štetnih gasova. Oko tih najava polemika i u Evropskoj uniji, a otvorila su se i pitanja – koliko je taj scenario realan i šta će raditi naftne kompanije kojima je nafta osnovna delatnost?\n(nedelja, 13. avg 2017, 18:20)\n(nedelja, 13. avg 2017, 13:41)\n(nedelja, 13. avg 2017, 10:11)\n1 Vučić zatražio povećanje kvota za izvoz mesa iz Srbije u Tursku\n2 Razmatran Nacrt zakona o platama službenika\n3 Otvoreno još pet kilometara Ipsilon kraka Koridora 10\n4 Agroforum u Beogradu, 200 srpskih i 150 turskih kompanija o investicijama\n5 Protest radnika "Goše" ispred Vlade Srbije


Ministarstvo za ljudska i manjinska prava i Misija OEBS-a u Crnoj Gori organizovali dvodnevnu radionicu na temu rodne ravnopravnosti za kontakt osobe na lokalnom nivou\nDatum objave: 02.06.2019 12:00 | Autor: PR služba\nU cilju promovisanja rodne ravnopravnosti na lokalnom nivou, Ministarstvo za ljudska i manjinska prava i Misija OEBS-a u Crnoj Gori organizovali su dvodnevnu radionicu na temu rodne ravnopravnosti za kontakt osobe na lokalnom nivou, 28. i 29. marta 2019. u Podgorici.\nNa radionici, na kojoj je učestvovalo sedamnaest učesnika/ca iz petnaest crnogorskih opština, predstavljen je novi Program sprovođenja 2019-2020 Plana aktivnosti za postizanje rodne ravnopravnosti, kao i kako uspješno planirati i mjeriti ostvarivanje principa rodne ravnopravnosti na lokalnom nivou i primjeniti rodnu perspektivu pri kreiranju opštinskih budžeta. Radionica je bila prilika za razmjenu dobre prakse, procjene dostignuća i aktivnosti i izazova i pogleda po rodnim pitanjima.\nBiljana Pejović, načelnica Odjeljenja za poslove rodne ravnopravnosti u Ministarstvu za ljudska i manjinska prava, predstavila je novi Program sprovođenja 2019-2020 Plana aktivnosti za postizanje rodne ravnopravnosti i dala pregled sprovedenih aktivnosti u protekloj godini. Ona je naglasila značaj rodno odgovornog budžetiranje, i pravedne raspodjele sredstava, u cilju postizanja jednakog tretmana muškaraca i žena u društvu.\nPozdravljajući učesnike/ce, Lia Magnaguagno, šefica programa za demokratizaciju u Misiji OEBS-a za, istakla je da je Misija podržala osnivanje Mreže kontakt osoba za rodnu ravnopravnost na lokalnom nivou 2013. godine, te da će nastaviti da podržava razvoj kapaciteta Mreže, kao važnog sredstva za promovisanje ravnopravnosti polova i osnaživanje žena na lokalnom nivou. "Svjesni smo da se suočavate sa brojnim izazovima u svakodnevnom radu, ali smo ubijeđeni da, kao Mreža, možete doći do inovativnih rješenja i ideja", rekla je Magnaguagno.\nEkspertkinja za ljudska prava, Slavica Striković, rekla je da čak i površna analiza lokalnih i državnih budžeta pokazuje da se novac poreskih obveznika potrošen na način koji produbljuje rodne razlike. “Stoga, neophodno je preduzeti konkretnije korake u cilju uvođenja rodno odgovornog budžetiranja”, navela je Striković.\nMinistarstvo za ljudska i manjinska prava i Misija OEBS-a u Crnoj Gori će nastaviti jačanje kapaciteta Mreže lokalnih kontakt osoba pružajući ekspertizu, organizujući treninge i koordinaciju između zainteresovanih strana.


Sportski direktor Voše: Lalatoviću nudimo novi ugovor, ako podmladimo tim neće se tražiti rezultati\nIzvor: MozzartSport.com, 05.Mar.2021, 16:04\nMilan Kosanović pričao o neuspešnom angažmanu napadača Džabule i zdravstvenom stanju Mirka Topića\nVojvodina je tokom cele 2020. godine išla uzlaznom linijom. Partizan je savladan u finalu Kupa, tim Nenada Lalatovića je u prvenstvu bio treći. I jesen je bila obojena svetlim bojama, ali Stara Dama našeg fudbala u poslednje vreme trokira.\nI na terenu, ali i u organizacionom smislu o čemu je mnogo puta tokom prethodnih mesec dana pričao šef stručnog štaba Nenad Lalatović. Čak je i najavio odlazak zbog neslaganja sa upravom i lažnih obećanja.\nPorazom u derbiju protiv Partizana Vojvodina je skliznula na četvrtu poziciju. Tim...


Predsednik Buš: Novac neophodan da se porazi neprijatelj koji želi da nam naudi\nAmerički predsednik Džordž Buš brani svoj najnoviji budžetski zahtev Kongresu, tvrdeći da će on za pet godina da uravnoteži federalne troškove. Predsednik Buš kaže da je uložio veliki trud u ovaj budžet da bi odredio jasne prioritete za budućnost Amerike.\n«Prvi prioritet je da se potroši novac koji je neophodan da se porazi neprijatelj koji želi da nam naudi. Jedna od pouka napada 11. septembra jeste da haos i utočišta u inostranstvu, mogu da dovedu do toga da neprijatelj dođe i nanese nam štetu. Nikada neću da zaboravim tu lekciju.»\nOvo je prvi predsednikov budžet koji sadrži i dugoročne procene troškova rata u Iraku i Avganistanu. Predsednik Buš traži od Kongresa 145 milijardi dolara za Irak u 2008. Ta suma nema veze sa dodatnih stotinu milijardi koje je zatražio od Kongresa u sadašnjoj fiskalnoj 2007. U jednoj tehnološkoj kompaniji u državi Virdžiniji koju je danas posetio, predsednik je rekao da će njegov predlog troškova za 2008, u iznosu od dve bilijarde i 900 milijardi dolara, uravnotežiti budžet u roku od pet godina bez povećanja poreze.\n«Smatram da povećanje poreze šteti ekonomiji. Mislim da povećanje poreze otežava održavanje ekonomskog rasta. Ako povećamo porezu, mislim da će i ovoj kompaniji biti teže da uloži milijarde dolara u novu opremu. A ako ona odluči da ne uloži milijarde dolara u novu opremu, biće teže da vam se povećaju plate.»\nPredsednik je ponovo pozvao Kongres da trajno odobri njegovo rekordno smanjenje poreze. To smanjenje je usvojeno kada je zakonodavna tela kontrolisala njegova politička partija. Međutim, oba kongresna doma su sada pod kontrolom Demokratske stranke. Demokrate postavljaju pitanje potrebe da se to smanjenje poreze zadrži i u vreme rata. Pojedini zakonodavci kažu da predsednikov budžet vodi zemlju u nove dugove. Na pitanje da li je pošteno reći da predsednikov plan ne povećava porezu, jer će pojedine odrednice zdravstvene zaštite povećati cene nekima koji već zarađuju više, predstavnica Bele kuće je odgovorila da je plan neutralan u pogledu cena. Objasnila je da će svakako biti ljudi koji će verovatno plaćati dodatne poreze, ali da to zamagljuje predsednikovu strategiju zahvaljujući kojoj bi novac uštedela ogromna većina Amerikanaca.


Reakcije Zapada: Završetak „Severnog toka 2“ – geopolitička pobeda Rusije - 10.09.2021, Sputnik Srbija\nReakcije Zapada: Završetak „Severnog toka 2“ – geopolitička pobeda Rusije\nIzgradnja gasovoda „Severni tok 2“ završena je nakon tri godine, bez obzira na političko protivljenje SAD i niza evropskih država. Završetak projekta može se... 10.09.2021, Sputnik Srbija\nPored toga, puštanje u rad gasovoda omogućiće da se smanji zavisnost Rusije i Evrope od Ukrajine po pitanju tranzita gasa. Međutim, sam tranzit, u nekom obimu, nastaviće da funkcioniše, uveren je Marinčenko.Po mišljenju bivšeg predstavnika Evropskog saveta Donalda Tuska, izgradnja gasovoda je neoprostiva greška Nemačke."To smatram neoprostivom greškom sa veoma ozbiljnim posledicama. Greška koja je proizašla iz sebične politike nemačkih interesa. To je protiv interesa EU u celini, da ne govorim o Poljskoj i Ukrajini", rekao je on televiziji TVN24.Prema tvrdnjama Tuska, u razgovoru sa nemačkom kancelarkom Angelom Merkel, ona je često govorila da je gasovod loš za EU.Podsetimo, kompanija "Gasprom" saopštila je danas da je izgradnja "Severnog toka 2" u potpunosti završena.\nrusija, severni tok 2, rusija – ekonomija, svet – ekonomija\nIzgradnja gasovoda „Severni tok 2“ završena je nakon tri godine, bez obzira na političko protivljenje SAD i niza evropskih država. Završetak projekta može se smatrati geopolitičkom pobedom Rusije, saopštio je ruskim medijima ekspert rejting agencije „Fič“ Dmitrij Marinčenko,\n„Završetak izgradnje Severnog toka 2 je geopolitička pobeda Moskve. Projekat je bio završen, bez obzira na negativan odnos prema njemu Evropske komisije, niza evropskih država i SAD. Tome je pomogla čvrsta pozicija Nemačke – Berlin, kao i Moskva, uvek je naglašavao da je cevovod komercijalni, a ne politički projekat“, rekao je on.\nPored toga, puštanje u rad gasovoda omogućiće da se smanji zavisnost Rusije i Evrope od Ukrajine po pitanju tranzita gasa. Međutim, sam tranzit, u nekom obimu, nastaviće da funkcioniše, uveren je Marinčenko.\nPo mišljenju bivšeg predstavnika Evropskog saveta Donalda Tuska, izgradnja gasovoda je neoprostiva greška Nemačke.\n"To smatram neoprostivom greškom sa veoma ozbiljnim posledicama. Greška koja je proizašla iz sebične politike nemačkih interesa. To je protiv interesa EU u celini, da ne govorim o Poljskoj i Ukrajini", rekao je on televiziji TVN24.\nPrema tvrdnjama Tuska, u razgovoru sa nemačkom kancelarkom Angelom Merkel, ona je često govorila da je gasovod loš za EU.\nPodsetimo, kompanija "Gasprom" saopštila je danas da je izgradnja "Severnog toka 2" u potpunosti završena.\nZavršen „Severni tok 2“\n10 Septembar, 09:21


Festival udžbenika - Beograd na vodi\nSpremite se za prvo školsko zvono!\nFestival udžbenika na prvom spratu Galerije biće otvoren od 10. avgusta, pa sve do kraja septembra. U ponudi će biti udžbenici različitih izdavača, pa će roditelji moći da obave kupovinu za svoje školarce na jednom mestu.\nMališani uživaju u šopingu za prvi dan škole i s pažnjom osmišljavaju odevne kombinacije za ovaj važan dan. Na jednom mestu pronađite sve što im je potrebno i opremite ih za novu školsku godinu. Na velikom prostoru, bez gužve i čekanja redova, pronađite sve što vam je potrebno u najvećem šoping centru u regionu. Posetiocima je na raspolaganju prostran, besplatni parking, pa ćete kupovinu obaviti sa uživanjem i bez žurbe.


PLAY HOCKEY – Budite i vi deo Svetskog prvenstva u hokeju na ledu\nU susret Svetskom prvenstvu, Savez hokeja na ledu Srbije kao socijalno odgovoran savez, zajedno sa Ministarstvom omladine i sporta i Nacionalnim komitetom za borbu protiv govora mržnje, organizuje akciju “PLAY HOCKEY“, a akciji su se pridružili Nenad Borovčanin, državni sekretar Ministarstva za omladinu, kao i ambasadorka Australije u Srbiji Džulija Alis Patricija Fini i ambasador Belgije u našoj zemlji Leo dAes.\n“PLAY HOCKEY“ akcija poziva naše sugrađane da prikupe i donesu igračke (plišane, krpene, gumene, male, velike itd.) i ubace ih na led pred početak utakmice koju Srbija igra protiv reprezentacije Belgije 9. aprila 2014. godine u 20.30 časova.\nPozivamo sve ljude dobre volje da donesu što više plišanih igračaka koje će biti prikupljene i posle otvaranja odnete u Centar za zaštitu odojčadi, dece i omladine, odnosno dom Dragutin Filipović "Jusa" za mališane bez roditeljskog staranja uzrasta od 3 do 7 godina, ne bi li im ulepšali boravak u ovim institucijama i u hali za vreme Svetskog prvenstva u Beogradu.\nSavez hokeja na ledu Srbije veruje da će ovaj poziv privući publiku u ledenu halu „Pionir“, čak i one koji a hokej ne dolaze često. Ovo će biti jedna od prvih interaktivnih koreografija u Srbiji i simboličan način da se publika oseća značajno jer je učestvovala u jednom kapitalnom projektu. I, zaista – da li ste nekada videli navijačku koreografiju u kojoj je nešto što je pripadalo vama? Setite ste gde vam stoje i pronađite plišane igračke ili kupite nekoliko i donesite u našu najveću ledenu dvoranu 9. aprila.\nHokejaši Srbije snalaze se i na modnoj pisti


Vreme je za kupovinu Peugeota - AUTO INFO\nVreme je za kupovinu Peugeota\nTrenutno apsolutni hit ponude francuskog proizvođača i jedan od najprodavanijih modela u svojoj klasi u Evropi, restilizovani 208, u verziji sa 1.0 benzinskim Pure Tech motorom od 68 KS, kompanija Auto Nena Still, zvanični prodavac i serviser Peugeotovih automobila, nudi već za 9.990 evra sa PDV-om. Da ponuda bude još atraktivnija, obezbeđeni su i posebni uslovi finansiranja kupovine, pa se pomenuti model može kupiti na lizing uz učešće od 30 odsto i otplatu na 72 mesečne rate koja za ovaj automobil iznosi 112 evra.\nAkcijsku cenu ima i Peugeot 301 koji se u verziji sa 1.2 Pure Tech motorom od 82 KS i srednjim (Active) paketom opreme, nudi za 10.890 evra sa PDV-om. Za kupovinu ovog automobila obezbeđeno je i trogodišnje beskamatno finansiranje do iznosa od 7.000 evra. Ponudu zaokružuje Peugeot 308, jedan od vodećih modela u kompakt segmentu i nosilac titule najboljeg automobila 2014. godine u Evropi. Auto Nena Still ga, u opciji sa novim benzinskim 1.2 Pure Tech motorom snage 110 “konja”, nudi po ceni od 14.400 evra, dok je za verziju sa dizel 1.6 agregatom od 100 KS pottebno 15.900 evra sa PDV-om. Oba automobila imaju veoma bogat Fun paket opreme koji, između ostalog, podrazumeva ABS, ESP, tempomat, dnevna i zadnja LED svetla, multifunkcionalni ekran od 9,7 inča osetljiv na dodir, Bluetooth, ručice i retrovizore u boji karoserije i tako dalje. Uz ovaj paket sled ii poklon – aluminijumske felne 15”.\nZa sva tri modela na akciji, kao i za ostale automobile iz putničkog programa, važi četvorogodišnja garancija koja je uključena u cenu.\nU prodajno servisnom centru Auto Nena Still u Zemunu, Cara Dušana 205A, mogu se pogledati ovi ali i ostali modeli iz Peugeot ponude, obaviti test vožnja i dobiti detaljne informacije, kako o vozilima tako i mogućim načinima finansiranja kupovine.


NENADIĆ POSTUPA DEMOKRATSKI: Spreman sam danas podnijeti ostavku i ubrzati proces smjene Vlade KS - Narod.ba\nNENADIĆ POSTUPA DEMOKRATSKI: Spreman sam danas podnijeti ostavku i ubrzati proces smjene Vlade KS\nIspravno 17. Novembra 2020.\nredsjednik Vlade Kantona Sarajevo Mario Nenadić pozvao je zastupnike u Skupštini KS da danas usvoje prijedlog i ukinu moratoriji na zapošljavanje. Nenadić je čestitao svim političkim strankama koje su ostvarile uspjeh na lokalnim izborima te ih pozvao da rade u interesu građana Bosne i Hercegovine. Istakao je da već 51 dan traje moratorij na zapošljavanje […]\nredsjednik Vlade Kantona Sarajevo Mario Nenadić pozvao je zastupnike u Skupštini KS da danas usvoje prijedlog i ukinu moratoriji na zapošljavanje.\nNenadić je čestitao svim političkim strankama koje su ostvarile uspjeh na lokalnim izborima te ih pozvao da rade u interesu građana Bosne i Hercegovine.\nIstakao je da već 51 dan traje moratorij na zapošljavanje zbog čega je pozvao kantonalne zastupnike da danas podrže zaključak kojim se dozvoljava zapošljavanje neophodnog kadra u KS.\n“Ako ćemo ubrzati procese, ja sam spreman tokom ove sjednice podnijeti pismenu ostavku i tim pokrenuti i ubrzati proces smjene Vlade KS”, rekao je Nenadić.\nIstakao je da je već jasno ko je nova većina u Skupštini KS i da su pored toga izbori pokazali ko su pobjednici.\nKantonalni zastupnici usvojili su zaključak kojim se odobrava zapošljavanje samo neophodnog kadra uz prethodnu saglasnost.


Mladost u poslednjem jesenjem kolu dočekuje Famos | 058.ba\nMladost u poslednjem jesenjem kolu dočekuje Famos\nPobjeda jedini izubor\nROGATICA – U poslednjem kolu drugoligaškog istoka RS fudbelari Mladosti dočekuju Famos. Rogatičani trenutno zsuzimaju 12. poziciju sa 11 mršavih bodova, dok je ekipa iz Vojkovića u sredini tabele na 8. mjestu i na kontu ima 17 osvojenih poena.\n– U goste nam stiže stari poznanik, Famos je igrao u promjenjivoj formi ovog proljeća ali kako trenutno stvari stoje mnogo mirnije će dočekati pauzu nego naš sastav. Nama je pobjeda u susretu protiv ekipe iz Vojkovića imperativ, o drugom rezultatu ne smijemo ni da razmišljamo. Znamo da će gosti igrati rasterećeno u ovom meču i tu su u prednosti, svjesni smo situacije, nadamo se da ćemo konačno nastupiti kompletni, moramo nadvisiti i sebe i protivnika i stići do trijumfa jer nam je to u ovom meču jedini izbor. U protivnom, pred nama je sumorna zimska pauza, rekao je Bojan Obradović napadač Rogatičana.\nOznake: Bojan Obradović, Druga liga RS, FK Mladost, fudbal


Omanski ministar upozorio: Sukob s Iranom nije daleko – Minber\nožu. 18, 2012 at 7:05 pm\nOmanski ministar upozorio: Sukob s Iranom nije daleko\nZvaničnik Omana, strateški lociranog na suprotnoj strani Hormuškog tjesnaca od Irana, saopštio je danas da rizik od vojnog konflikta između Teherana i zemalja Zapada raste, ali da još ima mnogo mogućnosti za mirne pregovore.\nMinistar spoljnih poslova tog sultanata, Jusuf bin Alavi bin Abdula, izjavio je „Reutersu“ da je u interesu obje strane da dođu do srednjeg rješenja.\n“Vidimo da je više moguća prijetnja jednog nepovoljnog izbijanja vojne konfrontacije, nego što je udaljena”, rekao je on.\n„Reuters“ podsjeća da je Oman u nekoliko prilika bio posrednik između Irana i Zapada. Britanska agencija ističe da su se posljednjih mjeseci pojavila nagađanja o mogućem obliku preventivnog vojnog udara iz Izraela na iranska nuklearna postrojenja, sa ili bez podrške SAD.\nUpitan o riziku zapadnog vojnog napada na Iran, omanski ministar je rekao da još ima vremena – “ali ne mnogo”, da se ugrabe mogućnosti u kojima šest svjetskih sila i Iran mogu doći do srednjeg puta za pronalaženje rješenja konflikta.\nAbdula je rekao da, budući da Oman održava dobre odnose sa obje strane, kada vidi da može da da sjavet, to i učini.\n“Činimo sve što možemo da održimo ovaj morski putni pravac prohodnim zarad koristi međunarodne trgovine i prolaska energenata do ostatka svijeta (…) Međutim, ne postoji garancija – jednom ako se naruši situacija, ne možemo ponuditi alternativu”, upozorio je on.\nKroz Hormuški tjesnac svakodnevno prođe prosječno 14 tankera sa sirovom naftom ili petina svjetske nafte za izvoz.\nKrajem decembra prošle godine Iran je zaprijetio da će taj moreuz zatvoriti u slučaju napada na Iran ili njegove nuklearne instalacije.


Petković i Bocan-Harčenko o političko-bezbednosnoj situaciji na KiM i dijalogu Beograda i Prištine GracanicaOnline.Info\nPetković i Bocan-Harčenko o političko-bezbednosnoj situaciji na KiM i dijalogu Beograda i Prištine\nDirektor Kancelarije za Kosovo i Metohiju Petar Petković razgovarao je danas sa ambasadorom Ruske Federacije u Republici Srbiji\nDirektor Kancelarije za Kosovo i Metohiju Petar Petković razgovarao je danas sa ambasadorom Ruske Federacije u Republici Srbiji Aleksandrom Bocan-Harčenkom o političko-bezbednosnoj situaciji na Kosovu i Metohiji i toku dijaloga Beograda i Prištine, saopšteno je iz Kancelarije.\nKako se navodi u saopštenju, Petković je ukazao na “ratnohuškačku i antisrpsku retoriku”, koja svakodnevno dolazi iz Prištine, i koja, kako je naveo, “inspiriše albanske ekstremiste na sve učestalije napade na Srbe, njihovu imovinu i svetinje, što izaziva veliku zabrinost srpskog naroda u pokrajini”.\n“To je samo jedan u nizu, iz serije etnički motivisanih incidenata, koji ima za cilj zastrašivanje i ponovno proterivanje srpskog naroda sa njegovih vekovnih ognjišta i imanja”, navodi Petković u saopštenju.\nPetković je ambasadora Ruske Federacije informisao o toku dijaloga Beograda i Prištine, istakavši da je sprovođenje preuzetih obaveza iz briselskog sporazuma “preduslov da bi došlo do pomaka u dijalogu”, a da neispunjavanje obaveze formiranja Zajednice srpskih opština, sa kojom Priština kasni osam godina, “umanjuje šanse za napredak u procesu normalizacije odnosa”.\nPetković je ambasadoru Bocan-Harčenku zahvalio što Ruska Federacija ostaje čvrsto opredeljena za poštovanje međunarodnog prava i principa nepovredivosti teritorijalnog integriteta i suvereniteta Republike Srbije, što je kako je naveo, dodatna potvrda iskrenog i čvrstog prijateljstva naše dve zemlje i ruskog i srpskog naroda.\nDirektor Kancelarije za Kosovo i Metohiju i ambasador Bocan-Harčenku bili su saglasni po pitanju potrebe punog poštovanja Rezolucije 1244 Saveta bezbednosti UN, zaključuje se u saopštenju Kancelarije za KiM.\nTags: Aleksandar Bocan-Harčenko ambasador Ruske Federacije dijalog Beograda i Prištine Direktor Kancelarije za Kosovo i Metohiju Petar Petković\nPrevious Srđan Popović posetio porodicu Miljković u Lipljanu\nNext Izveštaj Stejt Deptartmenta o verskim slobodama: Odluka o zemlji V. Dečana i dalje se ignoriše, 57 incidenata na verskim lokalitetima\n27. oktobra 2021., 12:09


PDP traži novu sjednicu: Banjalučka skupština da se upozna sa nalazima gradonačelnikovog tima | BL Portal\nKlub odbornika PDP-a zahtijeva održavanje vanredne sjednice Skupštine grada Banjaluka na kojoj će tražiti da gradonačelnik informiše Skupštinu o saznanjima do kojih je došao on i njegov tima o svim nelegalnim radnjima u Gradskoj upravi koje se otkriju, poručio je šef Kluba odbornika PDP Dragan Milanović.\n“Skupštinska većina je tražila da se dostavljaju informacije odbornicima o pojedinim stvarima kada je u pitanju rad gradonačelnika, te ćemo i mi tražiti sazivanje vanredne sjednice kako bi nas gradonačlenik upoznao o svim saznanjima do kojih su došli, cijeneći da takve stvari zahtijevaju širu raspravu od saopštenja ili pres konferencije”, rekao je Milanović.\nMilanović dodaje da gradonačelnik ne smije biti “usamljen u otkrivanju i javnom objavljivanju svih nelegalnih radnji u želji da se njima bave i relevantne pravosudne institucije“.\nOdbornik PDP-a u Skupšini grada Ivan Begić prezentovao je danas novinarima dokaze da je upravo bivši direktor Akvane Vedran Mitrović sačinjavao zapisnike o izvođenju muzičkog nastupa koji nikada nisu realizovani, kao i rješenja o rušenju bespravno izgrađenog objekta ”Kajak terasa“.\n“Zahtjev za legalizaciju je odbijen, jer Zakon o legalizaaciji jasno kaže da svi zahtjevi nakon usvajanja Zakona iz sedmog mjeseca 2018. godine će biti odbijeni. Radišići su zahtjev podnijeli u desetom mjesecu 2018. godine, te su time stvoreni svi preduslovi da se već danas krene sa rušenjem objekta, uzimajući u obzir i činjenicu da Radišićeva žalba ne odlaže izvršenje, odnosno rušenje”, precizirao je Begić.\nBegić dodaje da su pojedinci preko njemu bliskih ljudi, ali i direktno, pokušali stupiti u kontakt sa njim kako bi on izvršio pritisak na gradonačelnika.\n“Gradonačelnik Stanivuković je beskompromisni legalista, te ja nikada ne bih ni pokušao uticati na bilo koji postupak. Prvo jer sam ja odbornik, a on gradonačelnik, te nam se tu kose nadležnosti, drugo jer Draško Stanivuković nikada nije i nikada neće potpasti pod bilo čiji pritisak, pa i nas najbližih saradnika i prijatelja kada je u pitanju pravičnost vođenja bilo kojeg i bilo čijeg postupka. Razgovora na temu da se bilo šta obustavi, bilo šta uradi mimo Zakona neće biti”, zaključuo je Begić, prenosi Srpskainfo.\nTags: Dragan Milanović, Ivan Begić, PDP, Skupština grada


MINISTARSTVO RASPISALO KONKURS ZA 200 POLJOPRIVREDNIKA\n8 Aug 2017, 13:59 BLIC Maja Kostić\nCilj konkursa, piše u saopštenju ministarstva, je izbor agrobiznis kompanija, zadruga, udruženja proizvođača čiji će predstavnici učestvovati u programu obuke čiji je cilj razvoj postojećih, unapređenje izvoznih kapaciteta i poboljšanje spoljnotrgovinskog bilansa u sektoru poljoprivrede i prehrambene industrije.\nUčesnici treninga mogu biti predstavnici izvozno orjentisanih kompanija proizvođača registrovanih na području Republike Srbije i upisanih u Agenciji za privredne registre koji se bave proizvodnjom i preradom voća, povrća, mesa i mleka.\nPlan ministarstva je, navode, da se održi 10 dvodnevnih obuka u periodu septembar - novembar 2017. godine, sa 20 učesnika u okviru jedne dvodnevne obuke, a cilj je da trening prođe ukupno 200 učesnika tokom trajanja obuke.\nTrening program, navode u ministarstvu je deo aktivnosti u okviru projekta Pomoć za trgovinu  podrška razvoju proizvodnih kapaciteta agroindustrijskog sektora u Srbiji koji finansira Vlada Ruske Federacije, a sprovodi Program za razvoj Ujedinjenih nacija (UNDP).\nNakon završetka programa, biće odabrano do 10 najboljih kompanija kojima će projekat obezbediti stručnu konsultantsku pomoć u pogledu sertifikovanja i uvođenja međunarodno priznatih standarda kvaliteta, objašnjavaju u ministarstvu.\nPrijavljivanje na konkurs ministarstva je do 1. septembra 2017. godine.


Ognjen Ožegović - Blic Sport\nNapadač Partizana Ognjen Ožegović u nedelju uveče je odigrao poslednji meč za crno-bele, jer je već danas prodat i to u nemačku “Cvajtu”. Tačnije, fudbaler će, kako prenosi Telegraf, nastaviti karijeru i Darmštatu, a klub iz Humske će zaraditi oko 400.000 evra.\nOgnjen Ožegović je debitovao za Arsenal iz Tule u pobedi protiv CSKA iz Moskve (2:1) u prijateljskom meču uz dobru predstavu našeg napadača.\nNapadač Partizana Ognjen Oźegović nastaviće svoju karijeru u Arsenalu iz Tula gde je otiśao na jednogodišnju pozajmicu sa pravom otkupa na zimu.\nPARTIZAN OSTAO BEZ NAPADAČA Ožegović otišao u Rusiju, Suma blizu napuštanja Humske\nFudbalski klub Partizan poslednjeg dana letnjeg prelaznog roka ostao je bez napadača, pošto je Humsku napustio Ognjen Ožegović, koji je kod trenera Zorana Mirkovića potpuno pao u drugi plan.\nOžegović: Otvoriće se Litvanci, to je naša šansa\nNapadač Partizana Ognjen Ožegović ističe da su crno-beli mogli i sa boljim rezultatom put Litvanije, gde u četvrtak od 18 sati igraju protiv Trakaija revanš meč 2. kola kvalifikacija za Ligu Evrope, ali je optimista.\n"OSEĆALA SE TENZIJA" Ožegović otkrio kome su igrači Partizana posvetili trijumf u Surdulici\nFudbaler Partizana Ognjen Ožegović, koji je golom doneo pobedu nad Dinamom iz Vranja (1:0), izjavio je da mu pogodak mnogo znači, posebno što se osećala tenzija tokom čitavog meča u Surdulici.\nBORBA CRNO-BELIH SA VREMENOM Ožegović bio na pregledima, evo kakve su šanse da nastupi u Ligi Evrope\nFudbaleri Partizana su porazom u Surdulici od Radnika (0:1) najavili prvi meč drugog kola kvalifikacija za Ligu Evrope protiv Trakaija (četvrtak, 20.30). Ipak, ono što dodatno brine crno-bele jeste kadrovska situacija, odnosno povreda Ognjena Ožegovića.\nNAJNOVIJE INFORMACIJE O OŽEGOVIĆU Napadač Partizana je hitno primljen u bolnicu, a ovo je njegovo trenutno stanje\nRadnik iz Surdulice je pobedio Partizan na otvaranju superligaške sezone sa 1:0, ali navijače nakon meča najviše interesuje u kakvom je stanju Ognjen Ožegović jer je u jednom trenutku ostao bez svesti.\nNakon jednog vazdušnog duela sa Draganom Žarkovićem Ognjen Ožegović je završio na travi, a u prvi mah se učinilo da je stanje prilično ozbiljno.\nUOČI PLEJ-OFA Ožegović: Svaka naredna utakmica biće "na nož", u derbiju nismo autsajderi\nFudbaleri Partizana u preostalih sedam mečeva u plej-ofu Superlige pokušaće da odbrane titulu, ali taj zadadak za crno-bele neće biti nimalo lak, jer imaju šest bodova manje od Crvene zvezde. Upravo će večiti rival biti prvi naredni protivnik u prvenstvu (subota, 18.30).\nBORAC PA DERBI Fudbaleri Partizana jasni: Da podignemo formu za meč sezone\nFudbaleri Partizana Ognjen Ožegović i Svetozar Marković izjavili su da će maksimalno ozbiljno ući u meč poslednjeg kola ligaškog dela Superlige protiv Borca (četvrtak, 17).\nBačka je na svom terenu poražena od Partizana 1:2 u 29. kolu Superlige, a trener crno-belih Miroslav Đukić žali što trijumf nije bio ubedljiviji.


U Bačkom Monoštoru novi most od jeseni Foto: RTV\nInvestitor radova je Javno preduzeće "Vojvodina šume", a vrednost je 37 miliona dinara\nMOST Šmaguc na kanalu Dunav-Tisa-Dunav u Bačkom Monoštoru, kod Sombora, više od decenije zatvoren je za prelazak, a nedavno je počela njegova rekonstrukcija. Investitor radova je Javno preduzeće "Vojvodina šume", a vrednost je 37 miliona dinara. Radovi bi trebalo da budu završeni krajem septembra.\nOva ćuprija gradi se u skladu sa zahtevima Zavoda za zaštitu prirode i sastojaće se iz tri dela - dva nepokretna i jednog pokretnog od 13 metara koji će služiti za otvaranje u slučaju prolaska brodova. Konstrukcija se sastoji iz 62 betonska šipa koja će biti ubušena u samo dno kanala DTD i gornje pokretne konstrukcije koja će biti drvena, od hrastove građe, kako bi se zadržao prvobitni izgled mosta koji je izgrađen 1986. godine.\nPrema rečima Srđana Peurače, zastupnika Šumskog gazdinstva "Sombor", projekat adaptacije je počeo još pre nekoliko godina, i izgradnja mosta će omogućiti bolje upravljanje i vođenje radova šumskog gazdinstva.\n- Konačno smo ove godine završili sve pripreme i počeli sa izvođenjem radova, tako da će most dužine 62 metra biti gotov do kraja septembra. Prvenstveno će služiti za potrebe Šumskog gazdinstva, kako bismo izvršili otvaranje šuma koje se nalaze sa druge strane kanala DTD, ali takođe i za lokalno stanovništvo, koje na drugoj obali ima svoje vikendice - rekao je Peurača.\nNOVOIZGRAĐENI most će pored osnovne namene poboljšanog upravljanja šumskim gazdinstvom, imati veliki značaj za razvoj turističkih potencijala Bačkog Monoštora, a samim tim i grada Sombora, kazala je Dušanka Golubović, gradonačelnica, posle obilaska radova.


Foto: Vesna Duka | Otvoren Kineski centar u Narodnoj biblioteci Trebinje\nVesna Duka 25.11.2021 16:49\nTREBINJE - Ambasador Narodne Republike Kine u BiH Ji Ping i gradonačelnik Trebinja Mirko Ćurić otvorili su svečano u Narodnoj biblioteci Trebinje Kineski centar, prvu ovakvu kulturnu instituciju u BiH.\nIdeja je potekla prije dvije godine, prilikom ranije posjete ambasadora Pinga Trebinju, kada je sa Ćurićem i predsjednikom Skupštine grada Dragoslavom Banjkom dogovoreno uspostavljanje ove kulturne institucije.\n"Tada je dogovoreno jačanje ekonomske i kulturne saradnje, pa je ovaj događaj ispunjenje želje da se uspostavi jedan kulturni institut u Trebinju", pojasnio je Ping, zahvalivši rukovodstvu grada i Narodne biblioteke, kao i Ministarstvu inostranih poslova BiH i građanima Trebinja.\nPodsjetivši da je u Narodnoj biblioteci Trebinje u toku kurs kineskog jezika, za koji je veliki broj Trebinjaca pokazao interesovanje, Ćurić je rekao da su kulturološke potrebe ovog grada za kineskom kulturom sve veće.\n"Nadamo se da će Kineski centar biti novi kvalitet u saradnji naša dva naroda i još jedna otvorena vrata svim dobronamjernim gostima našeg grada, u kome mi pružamo ruku prijateljstva", dodao je Ćurić.\nMilosava Supić Vuković, direktorica Narodne biblioteke Trebinje, pojasnila je da je u pitanju kabinet opremljen zahvaljujući sredstvima Narodne Republike Kine, zahvalivši ambasadoru Pingu.\n"Narodna biblioteka je ustupila prostor za ovaj centar i ovdje se već odvijaju kursevi kineskog jezika sa četrdesetak polaznika, a uvjerena sam da će kroz različite projekte upoznati još dobar dio ove velike civilizacije", kazala je Supić Vukovićeva.


Czinger 3D štampani hibridni hiperautomobil | Tech Lifestyle\nPočetna AUTOMOBILI Czinger 3D štampani hibridni hiperautomobil\nCzinger 3D štampani hibridni hiperautomobil\nCzinger je mala kompanija, osnovana 2019. godine. Oni nemaju budžet kojim raspolažu Porsche ili Ferrari, a to što baziraju svoje odeljenje za istraživanje i razvoj na tehnologiji 3D štampanja im štedi vreme i novac prilikom dizajniranja njihovog prvog automobila.\nRazvoj delova je tokom istorije podrazumevao da izračunate troškove, postavite odgovarajuće termalne i parametre izdržljivosti, napravite kalup za izlivanje ili mašinu za utiskivanje i proizvedete taj deo tako što ćete presom oblikovati limeni deo ili tako što ćete sipati aluminijum u kalup.\nNemački proizvođač 3D štampača, SLM Solutions, je pomogao kompaniji Czinger da razvije tehnologiju koja je potrebna da bi njihov automobil po imenu 21C postao stvarnost.\nVlasnički softver pomaže inženjerima ove kompanije da da izračunaju koji materijali gde treba da idu kako bi se dobili najbolji rezultati, a štampač odradi ostalo kada dobije sve neophodne informacije.\nDobar deo komponenti se štampa koristeći patentirane legure aluminijuma.\nNeki od delova u izduvnom sistemu se 3D štampaju koristeći Inconel, posebnu vrstu metala koja odlično podnosi ekstremne temperature, dok su delovi A stubova napravljeni od 3D štampanog titanijuma.\nJedan od neočekivanih rezultata jeste to da se 3D štampani delovi izdvajaju sa svojim prelepim oblicima koji kao da su izvajani.\nDelovi koji se ne prave pomoću 3D štampača, poput poda, prave se od laganih materijala kao što su zylon i ugljenična vlakna.\nZa pogon ovog hiperautomobila zadužen je hibridni pogonski sistem koji se bazira na 2,9-litarskom V8 twin-turbo motoru koji je razvila ova kompanija i koji je postavljen direktno iza kabine za putnike sa dva sedišta.\nOvaj motor radi u tandemu sa dva elektromotora (po jedan se nalazi iza svakog od prednjih točkova), povezanim sa litijum-titanatskom baterijom koja podržava brzo punjenje.\nKonfiguracija daje modelu 21C pogon na sva četiri točka i podiže snagu na 1.250 konja, a taj broj je još impresivniji kad u obzir uzmete relativno malu masu kupea od svega 1.250 kg.\nOvaj hibridni pogonski sistem je uparen sa sedmostepenim automatskim menjačem i pokreće model 21C od 0 do 100 km/h za 1,9 sekundi – što znači da bi vaši unutrašnji organi mogli malo da se istumbaju nakon što iz stanja mirovanja date gas do daske – i krenete da ubrzavate do maksimalnih 431,3 km/h.\nKompanija Czinger će napraviti 80 primeraka modela 21C i oni će velikim delom biti ručno sklapani.\nCena kreće od 1,7 miliona dolara bez PDV-a, a naći će se mesta i za dodatnu opremu.\nPrethodni članakZvuk u novom svetlu – IKEA i Sonos ambijentalni zvučnici\nSledeći članak5 Moćnih uređaja kompanije Samsung


Mogućnost polaganja vozačkog ispita uz prekvalifikaciju u STŠ"Mihajlo Petrović Alas" | Radio Kosovska Mitrovica\nMogućnost polaganja vozačkog ispita uz prekvalifikaciju u STŠ”Mihajlo Petrović Alas”\n28. October, 2021 18:14 |\nU okviru nastavnog plana i programa Ministarstva prosvete Vlade Republike Srbije Srednja tehnička škola “Mihajlo Petrović Alas”, zahvaljujući obrazovnom profilu tehničar drumskog saobraćaja, posle navršene treće godine obučava vozače u okviru redovne i praktične nastave, i omogućava im besplatno polaganje vozačkih ispita.\nOva pogodnost je rezervisana za učenike ove škole i ovog obrazovnog profila i predstavlja olakšavajuću okolnost za polaganje vozačkog ispita.\nMeđutim, s obzirom da su zainteresovani kandidati onemogućeni da polažu vozački ispit na prostoru severnog Kosova i Metohije ( Auto moto društvo KM nije licencirano preduzeće u sistemu privremenih institucija na Kosovu, kao ni privatne auto škole), ova mogućnost je u STŠ”Mihajlo Petrović Alas” otvorena i za njih, ali pod drugim uslovima.\nDirektor STŠ “Mihajlo Petrović Alas” Radomir Tanić, rekao je za program Radio Kosovske Mitrovice, da su kandidati, zainteresovani da polažu vozački ispit u obavezi da se prekvalifikuju, ili dokvalifikuju u vanrednim rokovima, i steknu stručnu praksu u okviru srednje stručne škole, a nakon toga krenu sa obukom za vozače “B” kategorije uz novčanu nadoknadu.\n“Polaganje testova, poznavanje saobraćajnih propisa, obuka i polaganje vozačkog ispita se vrši u našoj školi. Kandidati koji su završili druge srednje škole, mogu da se prijave kao vanredni učenici, polažu razliku u ispitima iz svih godina, da bi u okviru praktične nastave u drugoj godini slušali kao obavezan predmet “Poznavanje saobraćajnih propisa”, čime stiču pravo da u trećoj godini u okviru blok nastave, obave individualnu obuku za vozače B kategorije. Time je kandidat kompletirao osnovno znanje, nakon toga polaže testove i na kraju ispit pred našom komisijom, a potom dobija potvrdu da je položio vozački ispit u celosti kod nas” istakao je Tanić.\nDodaje, da se svake godine Ministarstvu prosvete, nauke i tehnološkog razvoja uputi zahtev za dokvalifikaciju i prekvalifikaciju kandidata, a da kada dobiju potvrdni odgovor, upisuju učenike.\n“U novembru mesecu dobiju rešenje i broj ispita koje moraju da polože kao razliku u prvom ispitnom roku, zatim u januaru polažu razliku ispita iz druge, i u aprilu razliku ispita iz treće godine, kao i praktičnu nastavu iz treće godine kao uslov za obuku i polaganje. Ovo bi trebalo sve da traje oko 6 meseci, ali pošto je korona virus sve usporio tako da zbog epidemijskih mera, kandidati koji su se prijavili za polaganje dodatnih ispita prošle godine tek sada slušaju poznavanje saobraćajnih propisa, ali trudimo se da sve to nadoknadimo”, rekao je Tanić.\n“Instruktori rade sa kandidatima, mi upošljavamo onaj broj koji nam je potreban, oni su u stalnom radnom odnosu u redovnoj nastavi i rade 30% preko svojih normi. Nama je cilj da naša deca pod najpovoljnijim uslovima obave obuku, tako da je omogućeno plaćanje u ratama. Osim obuke i polaganja, kandidati dodatno plaćaju ispite koje polažu kao razliku i testove iz praktične nastave. Uglavnom cena obuke i polaganja bez razlike u ispitima koji se plaćaju posebno, iznosi oko 55.000 dinara”, dodaje Tanić i još jednom naglašava da postoji mogućnost plaćanja u više mesečnih rata.\nAuto škole na severu Kosova još 2013. prestale sa radom\nNakon Briselskog dogovora o penzionisanju radnika MUP-a Srbije, na Kosovu auto škole u srpskim sredinama od 2013. godine ne rade po sitemu koji se primenjuje u Srbiji, pa se dozvole za rad izdaju u kosovskom Ministarstvu infrastrukture, zbog čega su gotovo sve auto škole na severu Kosova prestale sa radom.\nNa severu Kosova su 2013. godine auto škole prestale sa radom, jer prema sporazumu iz Brisela penzionisanjem pripadnika MUP-a na teritorji Kosova, oni ne mogu da obučavaju i kontrolišu rad auto škola čiji su vlasnici za nastavak rada morali da zatraže licence u prištinskom Ministratsvu infrastrukture.\n”Naši instruktori su morali da polažu u Prištini za kosovsku licencu, ali nije bilo zainteresovanih. Trebalo je da se organizujemo da dobijemo zajedničku licencu, ali nisu bile zainteresovane ni privatne auto škole”, rekao je za Radio Kosovska Mitrovica Dragiša Stepanović, iz Auto-moto saveza Kosovska Mitrovica.\nZa razliku od severa Kosova, auto škole u Gračanici, već nekoliko godina zaredom, zahvaljujući licenci kosovskog Ministratsva infrastrukture, pružaju mogućnost kandidatima da dobiju kosovsku vozačku dozvolu.


Fudbal - „Brzi voz“ u revanš utakmici pregazio Obilić\n„Brzi voz“ u revanš utakmici pregazio Obilić\nNapisano u kategoriji Fudbal, 10 aprila, 2011\nFudbaleri pančevačkog Dinama u subotu, 9.aprila 2011.godine odigrali su utakmicu 20.kola Vojvođanske lige grupe Istok sa ekipom Obilića iz Novog Kneževca, i pobedili visokim rezultatom 7:0, poluvreme 2.0. Golove za domaću ekipu postiglil su: Stevan Nikolov (30, 55, 59), Danilo Kovačević (22, 72) i Miloš Pejović (70, 83 minutu).\nOko 300 ljubitelja fudbala posmatralo je osrednju fudbalsku utakmicu u kojoj su terensku inicijativu imali fudbaleri domaće ekipe. Stvarali su šanse jednu za drugom tokom celog meča i nisu dozvolili protivniku da se razigra i približi golu. Rezultat je mogao biti i dvocifren da se nisu propisno ispromašivali Dinamovci.\nPančevci su vratili milo za drago ekipi Obilića koja ih je u prvom delu takmičarske sezone pobedila istim rezultatom. Možemo reći, lepo izdanje fudbalera Dinama u drugom delu sezone i dopadljiva igra, koja im je donela i lepe rezultate do sada.\nPosle ove pobede Dinamo je „skočio“ na deveto mesto na tabeli sa 25 bodova. Narednu utakmicu fudbaleri Dinama igraju sa AFK-om u Adi naredne nedelje.


Press Online :: Automobili :: Videli ste kabinu nove A klase, nazire se motorizacija\nVideli ste kabinu nove A klase, nazire se motorizacija\nMercedes postepeno otkriva detalje nove generacije svog kompaktnog hečbeka.\nKrajem novembra Mercedes je objavio fotografije unutrašnosti nove A klase, a zahvaljujući novinarima Autocara, koji su bili u prilici da isprobaju pretprodukcijski bazični dizelaš A160d, poznati su i pojedini detalji motorizacije automobila.\nOsim pomenutog 1.5 dizel agregata, u ponudi će biti još tri dizelaša, dok će kupci koji se odluče za benzinca moći da biraju između pet standardnih opcija i 2 AMG modela visokih performansi – slabiji A35 i potentniji A45.\nInteresantno je da će A klasa po prvi put moći da se naruči u varijanti sa plug-in hibridnim pogonom, sa autonomijom od 50-ak km u čisto električnom modu.\nIzvesno je da će jedan od benzinaca u A klasi biti novi 1.3 litarski agregat razvijen u saradnji sa kompanijom Renault. Ovaj četvorocilindraski turbo motor u Renault modelima biće dostupan u tri varijante: sa 115 ks i 220 Nm, sa 140 ks i 240 Nm, i u najjačoj verziji, sa 160 ks i 260 Nm, a ostaje da se vidi koje od navedeni opcija će se naći u novoj A klasi.


Toyota: Sekundarne baterije sledeće generacije\nSekundarne baterije sledeće generacije\nIstraživanje naredne generacije baterija\nZbog neprestane popularnosti naših hibridnih modela i očekivanog rasta u korišćenju električnih automobila, počeli smo sa istraživanjem razvoja baterija koje će napajati naše automobile u budućnosti.\nSaradnja u istraživanju i razvoju\nNaše istraživanje je započeto 2010. sa ciljem da razvijemo baterije čije će performanse umnogome premašiti performanse baterija koje se trenutno koriste kao što je litijum-jonska. To je ubrzano radom u saradnji sa inženjerskim institucijama, kao što je Nacionalni institut za nauku o materijalima.\nPostoje dve vrste baterija koje ispitujemo i razvijama: u potpuno čvrstom stanju (prikazana na Slici 2) i litijum-vazdušna (prikazana na Slici 3).\nModifikacijom tečnih elektrolita u čvrste elektrolite svaka ćelija može da se poveže bez potrebe za pojedinačnim kućištima, što znači da smo u mogućnosti da smanjimo veličinu samih baterija.\nNa Slici 3 možete da vidite kako litijum-vazdušne baterije koriste kiseonik iz vazduha kao katodni aktivni materijal. Zahvaljujući tome možemo da uštedimo na u težini i povećamo gustinu energije u našim baterijama zamenom materijala negativne elektrode za metalni litijum.\nU okviru naše sadašnje analize tečnih elektrolita i njihovih uticaja, usmeravamo naše napore na mehanizme reakcije litijum-vazdušnih baterija. I sa uspešnim smanjenjem rezistentnosti čvrste površine imamo osećaj da smo korak bliže ka postizanju revolucionarnih razvojnih u performansama baterija.